Diari Oficial de la Generalitat Valenciana


Sumari del DOGV 9867, del 10-06-2024 (2024/5338)

RESOLUCIÓ de 29 de maig de 2024, del Servei Territorial d'Indústria, Energia i Mines d'Alacant, per la qual s'atorga a UNIVERGY ES SPC 11, SL, una autorització d'implantació en sòl no urbanitzable, autorització administrativa prèvia, autorització administrativa de construcció i aprovació del pla de desmantellament i restauració del terreny i l'entorn afectat per a una central fotovoltaica, situada en la parcel·la 33 del polígon 5 del terme municipal de Santa Pola, de potència instal·lada 3,15 MW, denominada FV Valverde Bajo, inclosa la infraestructura d'evacuació exclusiva d'esta. ATALFE/2021/28.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9867

Data del DOGV
:   10-06-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/5338


Data del document
:   29-05-2024

Organisme emissor
:   Conselleria de Innovación, Industria, Comercio y Turismo

Tipus de document
:   Resolució

Descriptors 

:   * Conselleria d'Innovació, Indústria, Comerç i Turisme
    * energia solar

RESOLUCIÓ de 29 de maig de 2024, del Servei Territorial d'Indústria, Energia i Mines d'Alacant, per la qual s'atorga a UNIVERGY ES SPC 11, SL, una autorització d'implantació en sòl no urbanitzable, autorització administrativa prèvia, autorització administrativa de construcció i aprovació del pla de desmantellament i restauració del terreny i l'entorn afectat per a una central fotovoltaica, situada en la parcel·la 33 del polígon 5 del terme municipal de Santa Pola, de potència instal·lada 3,15 MW, denominada FV Valverde Bajo, inclosa la infraestructura d'evacuació exclusiva d'esta. ATALFE/2021/28. [2024/5338]  
  
  
Antecedents  
  
Primer. Sol·licitud  
UNIVERGY ES SPC 11, SL, mitjançant el representant degudament acreditat, va presentar una instància davant del registre telemàtic de la Generalitat Valenciana en data 19 de febrer de 2021, amb núm. de registre GVRTE/2021/402548, en la qual sol·licita autorització d'implantació en sòl no urbanitzable, autorització administrativa prèvia, autorització administrativa de construcció i l'aprovació del pla de desmantellament i restauració del terreny i l'entorn afectat, relatius a una central de producció d'energia elèctrica de tecnologia fotovoltaica, denominada FV Valverde Bajo, de potència nominal d'inversors 3,330 MWn i potència dels mòduls fotovoltaics de 3,21936 MWp, que se situarà en el terme municipal de Santa Pola (Alacant), inclosa la seua infraestructura d'evacuació exclusiva i la part d'infraestructura que se cedirà al gestor de la xarxa de distribució, en particular, centre de seccionament, línia subterrània 20 kV DC, un suport d'entroncament aerosubterrani, línia aèria 20 kV DC i nou suport intermedi fins al punt d'accés i connexió amb la xarxa de distribució. També s'ha sol·licitat expressament l'obtenció dels títols habilitants per a l'ocupació de forests gestionades per la Generalitat i d'afecció de vies pecuàries.  
D'acord amb les característiques i la ubicació de la instal·lació sol·licitada, està sotmesa al procediment integrat d'autorització de centrals fotovoltaiques que han d'emplaçar-se sobre sòl no urbanitzable establit pel Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica (d'ara en avant, Decret llei 14/2020). Per a la tramitació d'esta, el Servei Territorial d'Indústria, Energia i Mines d'Alacant (d'ara en avant, STIEMA) incoa l'expedient ATALFE/2021/28.  
  
Es va efectuar un requeriment d'esmena de la documentació presentada en data 5 de maig de 2021. El promotor va respondre amb l'aportació de la documentació requerida.  
Amb data 10 de maig de 2021, en vista de la documentació presentada, s'acorda l'admissió a tràmit pel Servei Territorial d'Indústria, Energia i Mines d'Alacant de la sol·licitud d'autorització per a la instal·lació de producció d'energia elèctrica de 3,15 MW de potència instal·lada, segons la definició vigent en eixe moment, promoguda per UNIVERGY ES SPC 11, SL, que se situarà a Santa Pola, província d'Alacant, a l'efecte del que estipula l'article 1 del Reial Decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.  
Consta en l'expedient la justificació de l'ingrés de la taxa administrativa corresponent en data 24 de maig de 2021, que cobrix el pressupost del projecte de la instal·lació que finalment s'ha sotmés a autorització.  
En dates 11 i 24 d'agost de 2021 i 27 de maig de 2022, el promotor va realitzar diverses aportacions voluntàries de documentació per a esmenar i completar la sol·licitud presentada.  
Es va efectuar un nou requeriment d'esmena de la documentació presentada en data 27 de juliol de 2022. El promotor va respondre amb l'aportació de la documentació requerida.  
  
  
Segon. Informació pública  
La sol·licitud d'autorització administrativa de la instal·lació, amb la documentació presentada, ha sigut objecte d'informació pública durant el termini de quinze (15) dies, a l'efecte del que preveu l'article 23 del Decret llei 14/2020, en els mitjans següents:  
- el Diari Oficial de la Generalitat Valenciana de data 21 d'octubre de 2022 (núm. 9454),  
- el Butlletí Oficial de la Província d'Alacant de data 11 d'octubre de 2022 (núm. 194) i  
L'STIEM d'Alacant, en virtut de l'article 23 del Decret llei 14/2020, va remetre a l'Ajuntament de Santa Pola perquè s'exposara en el tauler d'anuncis, pel mateix període de temps, la sol·licitud d'autorització, i li requeria que li remetera la diligència acreditativa de l'exposició una vegada finalitzat el termini corresponent, les quals consten en l'expedient. L'anunci ha sigut publicat en el tauler de la seu electrònica de l'Ajuntament de Santa Pola, des del 15 de novembre de 2022 fins al 23 de desembre de 2022.  
Així mateix, es posa la documentació a la disposició del públic en general en la seu electrònica de la Generalitat, en el lloc web https://cindi.gva.es/es/web/energia/informacion-publica (en castellà) i https://cindi.gva.es/va/web/energia/informacion-publica (en valencià).  
La documentació aportada, que es va sotmetre a informació pública, és la següent:  
- Projecte de parc fotovoltaic «Projecte de desenvolupament. Instal·lació de planta solar fotovoltaica Valverde Bajo de 2.800,00 kW connectada a xarxa», de data agost de 2022.  
- Projecte de centre de seccionament que se cedirà al gestor de la xarxa de distribució «Projecte de desenvolupament. Projecte de centre de seccionament independent de maniobra exterior telecomandament amb ramal de 20 kV per a la connexió a xarxa de la PSFV Valverde Bajo, de data agost de 2022.  
- Separates del projecte dirigides a:  
• Ajuntament de Santa Pola  
• Confederació Hidrogràfica del Xúquer, OA.  
• Conselleria de Política Territorial, Obres Públiques i Mobilitat. Direcció General de Política Territorial i Paisatge  
• Conselleria d'Agricultura, Desenvolupament Rural, Emergència Climàtica i Transició Ecològica. Direcció General de Medi Natural i d'Avaluació Ambiental.  
• I-DE Redes Eléctricas Inteligentes, SAU.  
• AESA  
- Estudi d'integració paisatgística.  
- Memòria del compliment dels criteris que establix el DL 14/2020.  
  
- plec general de normes de seguretat en prevenció d'incendis forestals.  
- Documentació per a l'ocupació de vies pecuàries.  
- Documentació per a l'ocupació de forest pública.  
- Pla de desmantellament de la instal·lació i de restauració del terreny i l'entorn afectat, que inclou la memòria i el pressupost degudament justificat.  
  
Tercer. Al·legacions  
D'acord amb la documentació que obra en l'expedient, durant el tràmit d'informació pública s'han presentat 2 al·legacions, una de l'associació Amigos de los Humedales del Sur de Alicante (AHSA) i una altra d'una persona física, les dos presentades en data 14 de novembre de 2022.  
Estes al·legacions s'han contestat per escrit i s'han notificat als al·legants, de conformitat amb l'article 83 de la Llei 39/2015, d'1 d'octubre, del procediment administratiu comú de les administracions públiques, siguen o no interessats en el procediment.  
  
Quart. Condicionats  
Segons el procediment reglamentàriament establit i de conformitat amb l'article 24 del Decret llei 14/2020, a fi que en el termini de quinze (15) dies presentaren la seua conformitat o oposició a l'autorització sol·licitada i emeteren, si era procedent, els oportuns condicionats tècnics al projecte tècnic de la instal·lació, es van remetre les separates corresponents del projecte a les administracions, organismes i empreses de servici públic o d'interés general, amb béns o drets a càrrec seu que pogueren trobar-se afectats per esta, i es van rebre els informes següents, amb el resultat que, en síntesi, es detalla:  
1. Informe 22941\_03121\_R FTV del Servei de Gestió Territorial de la Direcció General de Política Territorial i Paisatge de la Conselleria de Política Territorial, Obres Públiques i Mobilitat, de data 15 de març de 2023, en el qual es conclou que la instal·lació de la planta solar fotovoltaica FV Valverde Bajo en la parcel·la objecte d'estudi en el municipi de Santa Pola, i la seua infraestructura d'evacuació, a la província d'Alacant, no es troba afectada per perillositat d'inundació ni per altres criteris territorials; per tant, es considera viable, tenint en compte les consideracions finals esmentades, atenent les determinacions normatives aplicables i les cartografies oficials d'ordenació del territori.  
  
El promotor presenta un escrit de resposta en data 28 de març de 2023 per a formular objeccions i/o atendre les observacions realitzades en l'esmentat informe del Servei de Gestió Territorial, que es trasllada a este òrgan en data 12 de setembre de 2023.  
En data 23 d'octubre de 2023, es rep un nou informe 22615\_03121\_R FTV del Servei de Gestió Territorial de l'actual Direcció General d'Urbanisme, Paisatge i Avaluació Ambiental de la Conselleria de Medi Ambient, Aigua, Infraestructures i Territori, emés en data 18 d'octubre de 2023, en el qual es ratifiquen les consideracions i conclusions emeses en l'informe de les incidències sobre l'ordenació del territori de data 15 de març de 2023, i es considera viable la planta solar fotovoltaica Valverde Bajo, en la parcel·la objecte d'estudi en el municipi de Santa Pola i la línia d'evacuació a la província d'Alacant, atenent les determinacions normatives aplicables i les cartografies oficials d'ordenació del territori, condicionat a les mesures que arreplega el resolc primer de la resolució.  
  
El promotor manifesta conformitat amb l'informe i afirma que totes les consideracions i les mesures proposades en este es traslladaran al disseny definitiu en el projecte refós, per a deixar-ne constància i complir el condicionat rebut, en data 24 d'octubre de 2023.  
  
2. Informe FV\_57/2022 de la Direcció General de Medi Natural i Avaluació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica, de data 6 de febrer de 2023, el qual conclou que: «s'emet el present informe favorable per a la instal·lació de la PSFV VALVERDE BAJO i la seua línia d'evacuació en el terme municipal Santa Pola, als efectes oportuns, sempre que s'atenguen les recomanacions, els condicionants i les mesures correctores indicades». A continuació, es descriuen els principals punts de l'informe mencionat:  
«[…]  
2.1. Afecció a terrenys forestals.  
Les parcel·les a on es pretén realitzar les actuacions estan afectades per terreny forestal segons establix el Pla d'acció territorial forestal de la Comunitat Valenciana (PATFOR), aprovat pel Decret 58/2013, de 3 de maig. A més, la zona té un risc d'erosió potencial moderat (15-40 t/ha·any)  
Una part de la superfície a on es pretén instal·lar la planta solar fotovoltaica està dins del corredor territorial terrestre, un dels criteris d'exclusió, i una altra part de la planta està sobre una superfície amb pendent superior al 255, un altre criteri d'exclusió, tal com es mostra en la imatge següent, per la qual cosa estes dos zones caldrà excloure-les de la planta solar fotovoltaica.  
…  
Atesa la proximitat al terreny forestal, en la fase d'execució, manteniment i restauració, ha de tindre's en compte el Decret 7/2004, de 23 de gener, del Consell de la Generalitat Valenciana, sobre mesures de seguretat i prevenció en incendis forestals que cal observar en l'execució d'obres i treballs que es fan en terrenys forestals o als voltants.  
  
La línia d'evacuació discorre en un tram per la forest d'utilitat pública AL068 denominada serra de Santa Pola, forest catalogada propietat de l'Ajuntament, per això, caldrà sol·licitar les autoritzacions d'ocupació necessàries segons el Decret 98/1995, de 16 de maig, del Govern Valencià, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana, i la Llei 43/2003, de 21 de novembre, de forests. La tramitació de l'expedient d'ocupació no s'iniciarà mentres no es dispose de la resolució favorable d'autorització substantiva de la instal·lació.  
2.2. Afecció a vies pecuàries.  
La planta solar fotovoltaica FV Valverde Bajo no afecta cap via pecuària, però la línia d'evacuació, fins a l'enganxament amb la subestació, travessa la via pecuària Assagador del Castell, amb uns límits d'amplària legal i necessària de 20 metres.  
Per això, durant fase d'execució, manteniment i posterior restauració haurà de respectar la servitud de pas segons la Llei 3/2014, d'11 de juliol, de la Generalitat, de vies pecuàries de la Comunitat Valenciana. A més, d'acord amb les determinacions del Decret llei 14/2020, de 7 d'agost, del Consell, les sol·licituds d'autorització d'ocupació o concessió demanial en via pecuària que es deriven d'una instal·lació de generació d'energies renovables hauran de presentar-se davant del corresponent servici territorial competent en energia. La tramitació de l'expedient d'ocupació o concessió demanial no s'iniciarà mentre no es dispose de la resolució favorable d'autorització substantiva de la instal·lació.  
…  
2.4. Afecció a espais cinegètics.  
Consultat el registre d'espais cinegètics de la Comunitat Valenciana, la planta s'instal·larà en una zona comuna de caça, per la qual cosa actualment no forma part de cap vedat segons la Llei 13/2014, de 27 de desembre, de caça de la Comunitat Valenciana. Per això, es recomana senyalitzar la zona objecte de treballs almenys durant la fase d'execució de la planta solar i en els mesos de temporada de caça.  
2.5. Afecció a zona de danys per poblacions de conill.  
Segons la Resolució del 31 d'agost de 2020, del director general del Medi Natural i Avaluació Ambiental, per la qual s'actualitza l'annex de l'Orde de l'11 de juny de 2009, de les directrius extraordinàries per a l'aprofitament, la gestió i el control del conill de muntanya, relatiu a la llista de termes municipals afectats per la superpoblació de conills, Santa Pola es troba inclosa en esta llista. Per este motiu, el moviment de terres en la fase d'obres i la instal·lació en si podrien fomentar o agreujar els danys que es puguen produir en camps o infraestructures, cas en què s'han d'adoptar les mesures de control que disposa l'orde esmentada, amb una consideració especial de l'article 14.  
  
2.6. Tancat perimetral.  
El tancat perimetral previst per a la instal·lació està format per malla de simple torsió de 8 x 10 i fil d'aram galvanitzat, que no està permés en l'entorn forestal a on se situa la planta. Este tancat s'ha d'ajustar al que disposa el Decret 178/2005, de 18 de novembre, del Consell de la Generalitat, pel qual s'establixen les condicions dels tancaments en el medi natural i dels tancaments cinegètics. A més, per a minimitzar les afeccions sobre la fauna i evitar la col·lisió d'aus contra el tancat de la planta solar, especialment per a les aus presents en la zona, s'han de col·locar plaques sobre el tancat, segons s'indica en les mesures correctores del present informe.  
…  
2.8. Afecció a espècies i hàbitats protegits i/o prioritaris.  
Consultada la cartografia de la GVA (escala 1:50.000) s'observa que, en l'àmbit del projecte, es troben tres hàbitats protegits prioritaris de l'annex IV del Decret 70/2009, de 22 de maig.  
- 6220\* pastures anuals murcianoalmerienses semiàrides  
- 6220\* llistonars termòfils valencianomurcians  
- 6110\* gespes crassifòlies rupestres calcàries de Sedum sediforme  
  
En esta zona no hi ha microreserves de flora.  
Consultades les quadrícules 1 x 1 del Banc de dades de biodiversitat de la GVA, en la zona en la qual es projecta la planta fotovoltaica i la seua línia d'evacuació, consten cites de les següents espècies prioritàries:  
- Ceratophyllum submersum: Catàleg valencià d'espècies de flora amenaçada: Annex Ia, En perill d'extinció.  
- Charadrius alexandrinus (corriol camanegre): Catàleg valencià d'espècies de fauna amenaçades: Annex I vulnerable; Conveni de Berna: Annex II; Conveni de Bonn: Annex II; Directiva d'aus: Annex I; Llista d'espècies silvestres en règim de protecció especial LESRPE.  
  
Per a evitar l'afecció a les espècies de flora incloses en el Decret 70/2009, de 22 de maig, del Consell, pel qual es crea el Catàleg valencià d'espècies de flora amenaçades i es regulen les mesures addicionals de conservació, serà necessària una prospecció en camp amb presència de l'agent mediambiental de la zona, prèvia a la construcció de la planta solar fotovoltaica, que es dirigisca a identificar la presència o l'absència d'estes espècies en la zona d'actuacions del projecte. En tot cas, serà aplicable l'article 13 del decret esmentat, que prohibix l'arreplega, tala, mutilació, arrancada o destrucció en la naturalesa de tots els tàxons protegits i qualsevol afecció al seu hàbitat, i l'article 21, que prohibix l'ús d'herbicides i la plantació, sembra o dispersió d'espècies exòtiques.  
  
3.1. Proposta de millores.  
Segons la documentació presentada pel promotor, no s'analitzen els següents aspectes, els quals s'haurien d'aclarir:  
• Volum d'aigua necessari per a les operacions de manteniment i neteja dels panells fotovoltaics.  
• Erosió hídrica del sòl del parc per falta de coberta vegetal protectora, per concentració de la precipitació escorreguda a peu dels mòduls i per anul·lació (apantallament) de part de la superfície d'infiltració al sòl davall dels panells.  
• Afecció a la capacitat d'infiltració dels terrenys per les compactacions del sòl (rases de conduccions, fonamentacions, etc.), tipus de maquinària que cal utilitzar per a les compactacions o clavaments.  
3.2. Mesures correctores.  
Una vegada revisada tota la documentació presentada pel promotor, s'enumeren una sèrie de millores i de mesures correctores que cal tindre en compte.  
- El sòl es considera un factor d'alta rellevància per a poder fer front a les conseqüències del canvi climàtic perquè, a més de funcionar com a embornal de carboni, és l'estructura física que permet el manteniment dels productors primaris, també fixadors de carboni, i el seu bon manteniment permet una infiltració de l'aigua de pluja a les capes profundes que ajuda a millorar la qualitat de l'aqüífer. Per això, no es permetrà en la fase de construcció de la planta fotovoltaica la destrucció o eliminació de les infraestructures dels possibles bancals perquè es consideren de vital importància per a evitar la pèrdua de sòl per erosió.  
  
- Pel fet que la planta solar es disposarà sobre un sòl amb un índex d'erosió potencial moderat (entre 15 i 40 t/ha·any), s'entén correcta la proposta de fer el mínim moviment de terres i compactació de sòl amb la finalitat de disminuir les afeccions a este. En canvi, un aspecte que no s'ha tingut en compte són els efectes de l'escorrentia de les plaques sobre el sòl, produïda tant per la pluja com per la neteja, que podria provocar l'aparició de rases d'erosió davall de la línia d'estes per efecte de la concentració de l'escorrentia i la disminució de la superfície d'infiltració. És convenient fer una canalització que arreplegue estes aigües i les deposite d'una manera més dispersa, o bé les acumule o les redirigisca per a utilitzar-les posteriorment. A més, es recomana sembrar gramínies i lleguminoses en tota la superfície de les plantes solars capaces de minimitzar l'efecte de l'escolament. La sembra permet accelerar el procés d'implantació vegetal i albergar poblacions faunístiques de micromamífers, artròpodes, xicotets carnívors i algunes aus que nien a terra, a més de micromamífers i lagomorfs que atrauen rapaces diürnes i nocturnes, a més d'evitar problemes erosius.  
  
No obstant això, en els primers estadis d'implantació d'esta cobertura vegetal i davant d'episodis de pluges fortes, s'instal·larà una capa de mulch (encoixinat) amb restes de vegetació o palla, de manera que es dissipe l'energia cinètica de les gotes de pluja i s'evite l'erosió per esguitada i l'erosió laminar. Si és el cas, es podrà fer una canalització que arreplegue estes aigües i les deposite de manera més dispersa o bé les acumule o redirigisca per usar-les posteriorment.  
Durant la fase d'explotació, poden aparéixer signes de compactació del sòl (redolaments, absència de vegetació, etc.), per la qual cosa es farà un seguiment anual de l'efectivitat de les mesures de protecció del sòl adoptades en finalitzar la fase de construcció, mitjançant testimonis semisoterrats (erosió laminar real). Es durà a terme una identificació de superfícies en què realment l'erosió supera les 10 t/ha·any. Es vigilarà l'aparició d'excavacions al peu dels mòduls i de reguerons, regalls o barrancs. I, quan siga el cas, es farà un seguiment complementari després d'episodis de pluges intenses (> 50 mm/dia).  
- En el procés de desmantellament de la planta solar, es recorda que no ha de quedar cap element artificial en l'enclavament i que s'ha de restaurar el sòl afectat de manera que se'n garantisquen els usos posteriors.  
- Com s'ha indicat en el punt 2.6 del present informe, el tancat perimetral de la planta haurà d'ajustar-se al Decret 178/2005, de 18 de novembre, del Consell de la Generalitat, pel qual s'establixen les condicions dels tancats en el medi natural i dels tancaments cinegètics. I, a més, per a evitar la col·lisió d'aus contra el tancat de la planta solar, especialment per a les aus presents en la zona, s'han de col·locar plaques metàl·liques o d'un material plàstic fabricat en poliestiré o similar, de color blanc i acabat mat de 20 x 20 cm (o 25 x 25 cm), que s'hauran de situar en els espais entre suports, revisar-se periòdicament i s'han de canviar les que puguen haver-se després per a evitar la pèrdua d'eficàcia de la mesura anticol·lisió. Es col·locarà almenys una placa per obertura seguint l'esquema de col·locació següent.  
  
…  
- La localització de la planta fotovoltaica afecta una zona de presència d'aus rapaces i estepàries. L'afecció més greu a estos grups d'animals és la pèrdua de superfície d'espai vital, en el cas dels rapinyaires, i d'hàbitat de cria i alimentació en el cas de les estepàries. Per tot això, es considera necessari, per a poder reparar les pèrdues en la qualitat de l'hàbitat, mantindre els cultius existents en totes les zones possibles de les parcel·les cadastrals que no s'utilitzen per a la disposició dels panells solars, a més d'adquirir o arrendar parcel·les de cultiu, amb la intenció de mantindre cultius de cereals de varietats tradicionals de cicle llarg que permeten el desenvolupament de les postes d'avifauna. Esta esmena d'afeccions es realitzaria en una proporció d'almenys el 25 % de la superfície afectada.  
- El Pla de vigilància ambiental haurà d'incloure el seguiment d'aus i quiròpters, per a la qual cosa s'enviarà anualment al Servei de Vida Silvestre d'esta subdirecció general els resultats d'este. Estos estudis permetran avaluar i adaptar les mesures correctives plantejades, i comprovar si són eficaces o cal modificar la ubicació o altres característiques.  
- Per a mantindre o limitar el creixement de vegetació en la planta solar, no es podran emprar herbicides, i és recomanable la ramaderia extensiva o el desbrossament selectiu mecanitzat d'esta.  
- Es recomana la instal·lació de caixes niu per a aus i atalaiadors per a atraure la presència de rapinyadors nocturns en la zona. Fins i tot es recomana la creació o instal·lació d'abeuradors de dimensions reduïdes, ja que la planta està localitzada en una zona de clima àrid. Es considera adequada la utilització de 3 caixes niu per a quiròpters i aus, i la instal·lació de 2 atalaiadors distribuïts per la planta per a atraure la presència de rapinyadors nocturns en la zona de les obres.  
- La línia d'evacuació ha de complir les prescripcions tècniques i les mesures de prevenció descrites en el articles 6 i 7 i arreplegades en el Reial decret 1432/2008, de 29 d'agost, pel qual s'establixen mesures per a la protecció de l'avifauna contra la col·lisió i l'electrocució en línies elèctriques d'alta tensió.»  
El promotor presenta un escrit de resposta en data 16 de febrer de 2023 per a formular objeccions i/o atendre les observacions que s'han fet en l'informe de la Direcció General de Medi Natural i Avaluació Ambiental, que es trasllada a este òrgan en data 12 de setembre de 2023.  
  
En data 25 de setembre de 2023, es rep un nou informe FV\_57/2022 de l'actual Direcció General de Medi Natural i Animal pertanyent a la Conselleria de Medi Ambient, Aigua, Infraestructures i Territori, emés en data 22 de setembre de 2023, el qual conclou que: «s'emet el present informe favorable per a la instal·lació de la PSFV Valverde Bajo i la seua línia d'evacuació en el terme municipal Santa Pola, als efectes oportuns, sempre que s'atenguen els condicionants i les mesures correctores indicades (tancat cinegètic i seguiment de l'erosió)». A continuació, es descriuen els principals punts de l'informe mencionat:  
  
«[…]  
2.1. Afecció a terrenys forestals.  
Esta Direcció General del Medi Natural i Animal considera adequada la modificació de la planta solar amb l'exclusió de les zones afectades per pendents superiors al 25 % i perquè la planta està fora del corredor territorial.  
La línia d'evacuació discorre en un tram per un camí agrícola i penetra en terreny pertanyent a la forest d'utilitat pública AL068, denominada serra de Santa Pola, forest catalogada propietat de l'Ajuntament; per això, cal sol·licitar l'autorització d'ocupació necessària segons el Decret 98/1995, de 16 de maig, del Govern Valencià, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana, i la Llei 43/2003, de 21 de novembre, de forests. La tramitació de l'expedient d'ocupació no s'iniciarà mentres no es dispose de la resolució favorable d'autorització substantiva de la instal·lació (autorització administrativa de construcció).  
  
2.2. Afecció a vies pecuàries.  
La planta solar fotovoltaica FV Valverde Bajo no afecta cap via pecuària, però la línia d'evacuació, fins a l'enganxament amb la subestació, travessa la via pecuària Assagador del Castell, amb uns límits d'amplària legal i necessària de 20 metres.  
Per això, durant fase d'execució, manteniment i posterior restauració haurà de respectar la servitud de pas segons la Llei 3/2014, d'11 de juliol, de la Generalitat, de vies pecuàries de la Comunitat Valenciana. A més, d'acord amb les determinacions del Decret llei 14/2020, de 7 d'agost, del Consell, les sol·licituds d'autorització d'ocupació o concessió demanial en via pecuària que es deriven d'una instal·lació de generació d'energies renovables hauran de presentar-se davant del corresponent servici territorial competent en energia. La tramitació de l'expedient d'ocupació o concessió demanial no s'iniciarà mentres no es dispose de la resolució favorable d'autorització substantiva de la instal·lació (autorització administrativa de construcció).»  
  
2.3. Afecció a espais cinegètics.  
El promotor indica que senyalitzarà la zona objecte de treballs per a previndre incidents en temporada de caça, com es va indicar en el primer informe d'esta direcció general.  
2.4. Afecció a zona de danys per poblacions de conill.  
Es considera adequada la mesura proposada pel promotor de control de la població de conills quan es complisca el que estipula l'article 14 de l'Orde d'11 de juny de 2009, de les directrius extraordinàries per a l'aprofitament, gestió i control del conill de muntanya, però no resulte efectiu, mitjançant la caça d'esta espècie dins del recinte tancat.  
  
2.5. Tancat perimetral.  
Esta direcció general es reitera en el que ha indicat en el seu primer informe respecte del tancat perimetral de la instal·lació, el qual haurà de ser de malla cinegètica per a permetre el pas de fauna de dimensions reduïdes, com lagomorfs o herpetofauna, i les obertures dels fils inferiors entre pals no han de tindre ancoratges al sòl per a evitar la fragmentació del territori.  
2.6. Afecció a espècies i hàbitats protegits i/o prioritaris.  
El promotor mostra conformitat amb la condició indicada en l'anterior informe d'esta direcció general sobre la prospecció prèvia per a determinar l'existència d'hàbitats o espècies indicades:  
Hàbitats:  
- 6220\* pastures anuals murcianoalmerienses semiàrides  
- 6220\* llistonars termòfils valencianomurcians  
- 6110\* gespes crassifòlies rupestres calcàries de Sedum sediforme  
  
Espècies:  
- Ceratophyllum submersum  
- Charadrius alexandrinus (corriol camanegre)  
Així com a respectar la prohibició de l'arreplega, tala, mutilació, arrancada o destrucció en la naturalesa de tots els tàxons protegits i qualsevol afecció al seu hàbitat, i la prohibició de l'ús d'herbicides i la plantació, sembra o dispersió d'espècies exòtiques.  
3.1. Proposta de millores i mesures correctores.  
Segons la documentació presentada pel promotor, esta direcció general mostra conformitat sobre el que ha indicat el promotor respecte de les propostes de millora i les mesures correctores indicades en l'informe anterior, a excepció del següent:  
- El promotor indica: «com que es proposa un clavament directe de les estructures (sense fonamentació) i la sembra d'espècies herbàcies en tota l'àrea d'instal·lació, es considera que no serà necessari fer el seguiment mitjançant testimonis soterrats perquè amb les mesures esmentades estos problemes no apareixeran.  
En qualsevol cas, si durant la fase d'explotació de la PSF s'observen zones problemàtiques com les esmentades en l'informe, s'adoptaran les mesures correctores pertinents en cada cas. Igualment, es farà un seguiment detallat després de grans episodis de precipitació.»  
  
Si bé és cert que el clavament directe sense fonamentació no genera per si sol una alteració de la capa superficial del sòl, també ho és que per a la fer-lo és necessari el trànsit de maquinària pesant per la zona (camions per al transport del material propi de les estructures, màquines clavadores, grues d'elevació personal per a muntatge, etc.), la qual cosa sí que genera una alteració per compactació i remoció dels primers centímetres del perfil del sòl que, unida al període de diversos mesos per a la instal·lació, el creixement i el compliment de les funcions protectores de la vegetació proposada, creen un període de temps relativament extens amb el sòl desprotegit davant de pluges, en ocasions torrencials, que es donen en la zona de Santa Pola.  
De fet, el promotor indica que adoptarà mesures correctores si s'observaren «zones problemàtiques». La mesura sol·licitada per esta direcció general tracta de donar visibilitat a estos fenòmens erosius de pèrdues de sòl de manera més ràpida i quantificable que l'observació subjectiva a simple vista, per a anticipar estes mesures correctores i evitar detectar els problemes quan estos siguen visualment evidents i difícilment corregibles.  
Per això, esta direcció general reitera la mesura correctora de control i seguiment dels possibles processos erosius que puguen donar-se en la parcel·la de treball, amb la col·locació de testimonis semisoterrats i la seua revisió periòdica, a més d'una anàlisi després d'episodis de pluges intenses (superiors a 50 mm/dia).»  
El promotor presenta un nou escrit de resposta en data 3 d'octubre de 2023 per a formular objeccions i/o atendre les observacions realitzades en l'esmentat informe de la Direcció General de Medi Natural i Animal, que és traslladat a este òrgan en data 6 d'octubre de 2023.  
En data 26 d'octubre de 2023, es rep un nou informe FV\_57/2022 de la Direcció General de Medi Natural i Animal, emés en data 25 d'octubre de 2023, en el qual s'emet el següent pronunciament final: «Revisada la informació aportada pel sol·licitant, rebuda l'11 d'octubre (amb data de firma del 29 de setembre), es mostra conformitat amb tots els punts d'este document: tancat perimetral i mesurament de l'erosió.» Tot això, condicionat a les mesures que arreplega el resolc primer de la resolució.  
El promotor manifesta conformitat amb l'informe i afirma que totes les consideracions i les mesures proposades en este es traslladaran al disseny definitiu en el projecte refós, per a donar constància i complir el condicionat rebut, en data 30 d'octubre de 2023.  
  
3- Informe EP-2022/612 BP/jms del Servei d'Infraestructura Verda i Paisatge de la Direcció General de Política Territorial i Paisatge pertanyent a la Conselleria de Política Territorial, Obres Públiques i Mobilitat, de data 16 de maig de 2023, la conclusió del qual és la següent:  
«En conclusió de tot el que s'ha exposat, s'emet un informe favorable en matèria d'infraestructura verda i paisatge, per a la planta solar fotovoltaica Valverde Bajo, a Santa Pola, sempre que es duguen a terme les MIP que arreplega l'apartat 4.2.6 d'este informe. Estes condicions, d'acord amb el que indica l'apartat 4.2 de la Instrucció de 5 de desembre de 2022, de la consellera de Política Territorial, Obres Públiques i Mobilitat, es faran constar en l'autorització corresponent de la instal·lació. A més, hauran de recollir-se en el projecte corresponent a fi de garantir-ne l'execució.  
En aplicació de l'apartat 1.e de l'article 30 del Decret llei 14/2020, del Consell, l'òrgan territorial competent en matèria d'energia aprovarà, si és el cas, el pla de desmantellament, i incorporarà a l'aprovació les condicions que recull l'informe de l'òrgan competent en ordenació del territori i paisatge. En este cas: actualitzar el pressupost segons el que indica l'informe.»  
El promotor respon a l'informe en data 25 de maig de 2023, per a la qual cosa aporta nova documentació, que es trasllada al Servei d'Infraestructura Verda i Paisatge en data 12 de setembre de 2023. Així mateix, en data 29 de gener de 2024, el promotor presenta un nou pla de desmantellament i restauració del terreny i l'entorn afectat, que es trasllada a l'òrgan competent esmentat en data 30 de gener de 2024, perquè es tinga en compte en l'emissió del nou informe.  
En data 15 de febrer de 2024, es rep un nou informe EP-2022/612 BP/smm del Servei d'Infraestructura Verda i Paisatge de l'actual Direcció General d'Urbanisme, Paisatge i Avaluació Ambiental pertanyent a la Conselleria de Medi Ambient, Aigua, Infraestructures i Territori, emés en data 9 de febrer de 2024, el qual conclou que:  
  
«Vist el que s'ha exposat, s'emet un informe favorable en matèria d'infraestructura verda i paisatge de la instal·lació solar fotovoltaica FV Valverde Bajo, amb l'ordenació tal com ve definida en l'EIP presentat i les MIP descrites en el punt 2 del present informe.  
Estes condicions, d'acord amb el que indica l'apartat 4.2 de la Instrucció de 5 de desembre de 2022, de la consellera de Política Territorial, Obres Públiques i Mobilitat, es faran constar en l'autorització corresponent de la instal·lació. A més, hauran de recollir-se en el projecte corresponent a fi de garantir-ne l'execució.  
D'acord amb el que establix l'apartat 3.7 de la instrucció de 5 de desembre de 2022, de la consellera de Política Territorial, Obres Públiques i Mobilitat, este informe posa fi a la intervenció de la direcció general competent en matèria d'infraestructura verda i paisatge.»  
  
Per tant, este informe és favorable condicionat a les mesures que preveu el resolc primer de la resolució.  
El promotor manifesta conformitat amb l'informe i afirma que totes les consideracions i les mesures proposades en este es traslladaran al disseny definitiu en el projecte refós, per a donar constància i complir el condicionat rebut, en data 27 de febrer de 2024.  
  
4. Informe 2022AM0723 de la Confederació Hidrogràfica del Xúquer, OA del Ministeri per a la Transició Ecològica i el Repte Demogràfic, de data 2 de maig de 2023, en el qual s'indica que: «… es comprova de les dades que consten en este organisme que les instal·lacions esmentades disposen de l'autorització d'esta confederació, atorgada amb data 16 de març de 2021 (exp. 2021AZ0151).»  
En data 20 d'abril de 2021, la mateixa Confederació Hidrogràfica del Xúquer, OA, havia aportat a l'expedient administratiu la Resolució d'autorització 2021AZ0151 per a la instal·lació d'una planta solar fotovoltaica, en zona de policia de llit públic (barranc de la Canyada del Sord), en el terme municipal de Santa Pola (Alacant), ja que el promotor havia sol·licitat esta autorització davant de la confederació esmentada prèviament al tràmit d'informació pública.  
El promotor aporta una declaració responsable i de conformitat relativa a la presentació d'informes favorables, en dates 5 d'agost de 2022 i 29 de maig de 2024, en què n'accepta el condicionat i indica que estos informes han sigut emesos per estes sobre la base d'exactament la mateixa documentació presentada amb la sol·licitud inicial. Juntament amb la declaració responsable i de conformitat, el sol·licitant acompanyarà una còpia dels condicionats i informes esmentats, de conformitat amb l'article 24 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a aprofitar les energies renovables per l'emergència climàtica i la necessitat de la urgent reactivació econòmica. Els informes aportats són:  
  
- Acord de l'Agència Estatal de Seguretat Aèria en matèria de servituds aeronàutiques. Expedient I22-0148, de data 31 de març de 2022.  
  
- Informe referència: 2020/28188Y de l'Ajuntament d'Elx, de data 1 de desembre de 2020, sobre l'autorització sol·licitada a este ajuntament, de servitud de pas i ocupació de terrenys de la serra de Santa Pola propietat de l'Ajuntament d'Elx, en la parcel·la 47 del polígon 5 del terme municipal de Santa Pola (Alacant), per a les infraestructures d'evacuació que se cediran a l'empresa distribuïdora de la central fotovoltaica.  
Els següents organismes i/o entitats no han contestat a la sol·licitud efectuada: Ajuntament de Santa Pola i I-DE Redes Eléctricas, SAU, per la qual cosa transcorregut el termini concedit s'entén que no hi ha cap objecció a les autoritzacions.  
  
Quint. Adaptació a condicionats  
El promotor presenta un projecte refós de la central fotovoltaica en data 20 de maig de 2024, amb la transposició de totes les modificacions i mesures compensatòries proposades en els informes del Servei d'Infraestructura Verda i Paisatge i del Servei de Gestió Territorial de l'actual Direcció General d'Urbanisme, Paisatge i Avaluació Ambiental, així com de l'actual Direcció General de Medi Natural i Animal, en què mostra la seua conformitat amb estos informes.  
Revisat el projecte refós presentat, s'observa que les modificacions descrites s'han de considerar no substancials. Per tant, d'acord amb l'article 23.5 del Decret llei 14/2020, de 7 d'agost, del Consell, no ha sigut necessari sotmetre de nou estos canvis al tràmit d'informació pública.  
  
  
Sext. Modificació i tramitació de la infraestructura d'evacuació que se cedirà al gestor de la xarxa  
Durant la tramitació de l'expedient, amb motiu dels condicionaments requerits al promotor de la instal·lació pel gestor de la xarxa, va ser necessari modificar el traçat i la tipologia de la línia d'evacuació entre el centre de seccionament i el punt d'accés i connexió que se cedirà al gestor de la xarxa per a formar part de la xarxa de distribució. També, per a més celeritat i simplificació administrativa, s'han tramitat estos projectes modificats en este servici territorial en els expedients ATASCT/2024/35/03 i ATLINE/2024/23/03, en què consta l'autorització administrativa prèvia i de construcció de les instal·lacions esmentades.  
  
Sèptim. Avaluació ambiental  
De conformitat amb la Llei 21/2013, de 9 de desembre, d'avaluació ambiental, i la Llei 2/1989, de 3 de març, de la Generalitat Valenciana, d'impacte ambiental, la instal·lació objecte d'este procediment no constituïx un projecte sotmés a avaluació d'impacte ambiental.  
  
  
Octau. Implantació en sòl no urbanitzable  
Consta un informe de compatibilitat urbanística municipal favorable emés el 5 de maig de 2020 per l'Ajuntament de Santa Pola, en virtut de l'article 22 de la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana, respecte a les parcel·les a on se situaran els grups generadors.  
Consten en l'expedient informes favorables del Servei d'Infraestructura Verda i Paisatge i del Servei de Gestió Territorial, de dates 9 de febrer de 2024 i 18 d'octubre de 2023, respectivament, els dos servicis dependents de l'actual Direcció General d'Urbanisme, Paisatge i Avaluació Ambiental. Els condicionats arreplegats en estos s'indiquen en el punt primer de la part dispositiva d'esta resolució.  
  
  
Nové. Evacuació i connexió a la xarxa  
Consta una garantia econòmica per a la tramitació de la sol·licitud d'accés a la xarxa de distribució, depositada en data 5 de maig de 2020 davant de l'Agència Tributària Valenciana, amb número de garantia 377263C395, per a una instal·lació de producció denominada FV Valverde Bajo de tecnologia fotovoltaica, que se situarà en el terme municipal de Santa Pola, amb una potència de 3,22681 MW, per un import de 128.887,20 euros (cent vint-i-huit mil huit-cents huitanta-set euros amb vint cèntims d'euro) corresponents a una quantia equivalent a 40 €/kW instal·lats, en virtut de l'article 66 bis del Reial decret 1955/2000, d'1 de desembre.  
El promotor disposa dels permisos d'accés i connexió atorgats per l'empresa distribuïdora, I-DE Redes Eléctricas Inteligentes, SAU, en data 10 de novembre de 2020, i actualitzats a data 30 de setembre de 2021, relatius a la sol·licitud de la instal·lació FV Valverde Bajo, amb una potència d'accés concedida de 3,15 MWn i punt de connexió en el doble circuit de 20 kV «corb-lluna» de l'ST Santa Pola, concretament en el tram aeri entre els suports 166005 i 166006.  
  
A la vista del contingut i els pronunciaments d'estos permisos, cal considerar que les instal·lacions no generaran incidències negatives en el sistema.  
Dècim. Acreditacions prèvies a la resolució  
Consta en l'expedient una justificació dels criteris energètics específics per a la implantació i el disseny de centrals fotovoltaiques, arreplegats en l'article 11 del Decret llei 14/2020.  
L'agent promotor acredita els aspectes següents, d'acord amb el que establix l'article 30.1 del Decret llei 14/2020, de manera prèvia a la resolució del procediment:  
- Capacitat legal, tècnica i econòmica per a dur a terme el projecte, així com que disposa, de manera efectiva, dels recursos econòmics i financers necessaris per a materialitzar el projecte d'execució sol·licitat.  
El projecte es finançarà amb recursos propis d'un soci indirecte de l'empresa sol·licitant. En el cas de canvis en la participació dels socis accionistes de l'empresa promotora, s'haurà de comunicar esta circumstància, i se subrogaran en els compromisos adquirits per a justificar esta capacitat, i serà causa de revocació de l'autorització administrativa, en cas contrari, per no complir el condicionament.  
  
- Disposar dels terrenys a on s'implantarà la instal·lació.  
El promotor de la instal·lació disposa de contracte d'opció d'arrendament de finca rústica de llarga duració elevat a públic de la parcel·la a on s'implantarà la instal·lació.  
- Disposar dels permisos d'accés i connexió per a la instal·lació que s'han indicat anteriorment.  
Consta l'informe preceptiu i no vinculant que establix l'article 30.2 del Decret llei 14/2020, de l'Ajuntament de Santa Pola, de data 14 de desembre de 2022, en el qual valora favorablement el projecte i establix altres consideracions sobre afeccions a barranc, a vies pecuàries i camins d'ús públic.  
El promotor presenta un escrit de resposta en data 4 de gener de 2023 per a formular objeccions i/o atendre les observacions realitzades en l'informe municipal esmentat, que es trasllada a este organisme en data 10 de gener de 2023.  
No consta en l'expedient administratiu la resposta final per part de l'Ajuntament de Santa Pola a la sol·licitud efectuada, per la qual cosa, transcorregut el termini concedit, s'entén que no hi ha cap objecció a les autoritzacions.  
  
Onzé. Vies pecuàries i forests gestionades per la Generalitat  
  
El promotor de la instal·lació ha sol·licitat la concessió demanial d'ocupació en vies pecuàries, en concret, sobre la via pecuària Assagador del Castell, juntament amb la documentació que definix la seua afecció, que s'ha sotmés al tràmit d'informació pública descrit en l'antecedent segon.  
Així mateix, el promotor de la instal·lació ha sol·licitat la concessió d'ús privatiu de domini públic forestal per a l'ocupació de terrenys de la forest d'utilitat pública següent: AL068 Serra de Santa Pola, juntament amb la documentació que definix la seua afecció, que s'ha sotmés al tràmit d'informació pública descrit en l'antecedent segon.  
  
  
Dotzé. Procediment d'urgència  
Com que es tracta d'un projecte amb una potència de generació inferior o igual a 10 MW, en virtut de l'article 33.1 del Decret llei 14/2020, de 7 d'agost, es tramita, des del 23 d'abril de 2022, pel procediment d'urgència d'acord amb la Llei 39/2015, de procediment administratiu comú de les administracions públiques, i es reduïxen a la mitat els terminis establits per al procediment ordinari, excepte els relatius a la presentació de sol·licituds i recursos.  
  
Tretzé. Instal·lacions cedides al gestor de la xarxa  
Consten en l'expedient les resolucions del Servei Territorial d'Indústria, Energia i Mines, de 9 d'abril de 2024, dels expedients ATASCT/2024/35/03, per al Projecte de centre de seccionament independent de maniobra exterior telecomandat, automatitzat i telegestionat alimentat a 20 kV per a la connexió a xarxa de la PSFV Valverde Bajo núm. expedient i-DE: 0635492146 i ATLINE/2024/23/03, per al Projecte de línia mixta d'alta tensió de 20 kV d'entrada/eixida amb doble entroncament aerosubterrani per a la connexió a la xarxa de la PSFV Valverde Bajo núm. expedient i- DE: 4633826119, per les quals s'atorga a UNIVERGY ES SPC 11, SL, l'autorització administrativa prèvia i de construcció de les instal·lacions elèctriques indicades per a cessió a I-DE Redes Eléctricas Inteligentes, SAU, que se situarà en el polígon 5, parcel·la 47 del terme municipal de Santa Pola (Alacant).  
Consta en l'expedient el document d'acceptació per part del gestor de la xarxa de distribució, I-DE Redes Eléctricas Inteligentes, SAU, de data 5 d'octubre de 2023, dels projectes de les instal·lacions que seran cedides després de l'execució d'estes (centre de seccionament independent de maniobra exterior i línia subterrània DC 20 kV amb doble entroncament aerosubterrani, tramitats en un expedient a part).  
Catorzé. Nous departaments  
Que les referències realitzades en els diferents informes emesos a departaments del Consell, actualment inexistents, han d'entendre's referides als nous departaments, de conformitat amb les noves competències i l'organització derivades del Decret 112/2023, de 25 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, i les modificacions realitzades.  
Consta en l'expedient la proposta de resolució de la secció tramitadora de l'expedient del Servei Territorial d'Indústria, Energia i Mines d'Alacant.  
  
Fonaments de dret  
  
Primer. La instrucció i resolució del present procediment administratiu correspon a la Generalitat Valenciana, ja que la instal·lació elèctrica objecte d'este radica íntegrament en territori de la Comunitat Valenciana i no està enquadrada en les que preveu l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
Segon. Este servici territorial és competent per a resoldre d'acord amb el que disposa l'article 4 del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, i considerant el que establix l'article 14 de l'Orde 3/2024, de 16 d'abril, de la Conselleria d'Innovació, Indústria, Comerç i Turisme, mitjançant la qual es desplega el Decret 226/2023, del Consell, de 19 de desembre, pel qual s'aprova el Reglament orgànic i funcional de la Conselleria d'Innovació, Indústria, Comerç i Turisme.  
  
Tercer. Segons l'article 53.1 de la Llei 24/2013, de 26 de desembre, del sector elèctric, i l'article 7 del Decret 88/2005, de 29 d'abril, del Consell de la Generalitat, la construcció de les instal·lacions de producció d'energia elèctrica requerix autorització administrativa prèvia i autorització administrativa de construcció, i la tramitació i resolució han de fer-se de manera conjunta, segons establix l'article 21.1 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica.  
A més, d'acord amb l'article 21.5 de la Llei 24/2013, de 26 de desembre, formaran part de la instal·lació de producció les infraestructures d'evacuació, que inclouen la connexió amb la xarxa de transport o de distribució i, si és el cas, la transformació d'energia elèctrica.  
  
Quart. Com que es tracta d'una central fotovoltaica que s'implantarà en sòl no urbanitzable, tenint en compte el que establix l'article 7.3 del Decret 88/2005, de 29 d'abril, és aplicable el procediment que establix el capítol II del títol III del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la reactivació econòmica urgent.  
Segons l'epígraf i de l'article 2 del DL 14/2020, l'autorització d'implantació en sòl no urbanitzable és el pronunciament de l'òrgan competent en matèria d'energia que, d'acord amb l'informe previ, preceptiu i favorable de l'òrgan competent en matèria d'ordenació del territori i paisatge, autoritza implantar una instal·lació de producció d'energia elèctrica que utilitza energia primària d'origen renovable en unes parcel·les concretes de sòl no urbanitzable i establix les condicions en què es podrà dur a terme esta implantació. Este pronunciament substituïx la intervenció que fa la Generalitat en el procediment d'autorització d'usos i aprofitaments en sòl no urbanitzable que preveu la normativa d'ordenació del territori, urbanisme i paisatge.  
  
Quint. Segons el que indica l'article 25 del Decret llei 14/2020, l'informe en matèria d'ordenació del territori i paisatge tindrà caràcter vinculant i haurà de ser favorable a l'efecte de poder atorgar l'autorització d'implantació en sòl no urbanitzable de la instal·lació, excepte en els supòsits en els quals l'autorització esmentada no es requerisca d'acord amb la legislació d'ordenació del territori, urbanística i del paisatge.  
  
Sext. De conformitat amb l'article 7 de la Llei 21/2013, de 9 de desembre, d'avaluació ambiental, i la Llei 2/1989, de 3 de març, de la Generalitat Valenciana, d'impacte ambiental, la instal·lació objecte d'este procediment no constituïx un projecte sotmés a avaluació d'impacte ambiental.  
Sèptim. Les línies aèries es troben dins d'una zona definida com a àrea prioritària de reproducció, alimentació i dispersió de les aus, en virtut de la Resolució de 6 de juliol de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'amplien les zones de protecció de l'avifauna contra la col·lisió i l'electrocució (DOGV 9138, 29.07.2021), per la qual cosa es troba en zona de protecció d'avifauna segons article 4.1.c del Reial decret 1432/2008, de 29 d'agost, pel qual s'establixen mesures per a la protecció de l'avifauna contra la col·lisió i l'electrocució en línies elèctriques d'alta tensió, i, per tant, li són aplicables les prescripcions tècniques establides en este reial decret.  
Octau. D'acord amb l'article 53.1.a de la Llei 24/2013, de 26 de desembre, del sector elèctric, l'autorització administrativa d'instal·lacions de generació no es podrà atorgar si el titular no ha obtingut prèviament els permisos d'accés i de connexió a les xarxes de transport o distribució corresponents.  
De conformitat amb l'article 36.2 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, per a obtindre l'autorització de la instal·lació, és un requisit previ indispensable obtindre els permisos d'accés i connexió a les xarxes de transport o distribució corresponents per a la totalitat de la potència de la instal·lació, sense perjuí que l'article 53.1 de la Llei 24/2013, de 26 de desembre, disposa que les autoritzacions administratives d'instal·lacions de generació es poden atorgar per a una potència instal·lada superior a la capacitat d'accés que figura en el permís d'accés.  
  
D'acord amb la redacció vigent de l'article 3 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, en el cas d'instal·lacions fotovoltaiques, la potència instal·lada serà la inferior entre les dos següents:  
a) la suma de les potències màximes unitàries dels mòduls fotovoltaics que configuren esta instal·lació, mesurades en condicions estàndard segons la norma UNE corresponent.  
b) la potència màxima de l'inversor o, si és el cas, la suma de les potències dels inversors que configuren esta instal·lació.  
Esta definició de potència instal·lada tindrà efectes per a les instal·lacions que, una vegada comencen a tramitar-se, encara no hagen obtingut l'autorització d'explotació definitiva, segons la disposició transitòria quinta del Reial decret 1183/2020, de 29 de desembre.  
Nové. D'acord amb el que disposen l'article 53.4 de la Llei 24/2013, de 26 de desembre, del sector elèctric; l'article 131 del Reial decret 1955/2000, d'1 de desembre, i l'article 8 del Decret 88/2005, de 29 d'abril, les persones sol·licitants d'autoritzacions d'instal·lacions de producció d'energia elèctrica han d'acreditar la capacitat legal, tècnica i economicofinancera exigible per a realitzar cada un dels projectes que presenten; tot això, sense perjuí del que preveu este últim en relació amb l'exempció d'acreditació d'estes capacitats que potestativament puga atorgar l'Administració per als que estiguen exercint l'activitat. En el present s'han acreditat estes.  
  
D'acord amb l'article 30.1 del DL 14/2020, abans de la resolució, el promotor ha d'acreditar la disponibilitat efectiva dels recursos econòmics i financers necessaris per a materialitzar el projecte d'execució sol·licitat.  
El projecte, segons consta en l'expedient, es finançarà amb recursos propis d'un soci indirecte de l'empresa sol·licitant.  
En el cas de canvis i amb la finalitat que es mantinga el compliment del que establix el precepte indicat anteriorment, qualsevol variació en la forma de finançament del projecte o en la participació dels socis accionistes de l'empresa promotora s'haurà de comunicar, cas en què haurà de constar la subrogació dels nous socis en els compromisos adquirits per a justificar esta capacitat, i serà causa de revocació de l'autorització administrativa en cas contrari, tal com s'indica en les condicions de compliment d'esta resolució.  
Dècim. D'acord amb l'apartat 2.A.4 de l'article 5 del Decret 88/2005, de 29 de novembre, en la sol·licitud d'autorització administrativa prèvia s'ha de justificar la necessitat de la instal·lació i que esta no genera incidències negatives en el sistema.  
Onzé. D'acord amb l'article 53.1.b de la Llei 24/2013, del sector elèctric, per a la sol·licitud de l'autorització administrativa de construcció, el promotor presentarà un projecte d'execució juntament amb una declaració responsable que acredite el compliment de la normativa que li siga aplicable.  
Dotzé. Segons el que establix el capítol III del Decret llei 14/2020, la persona titular de la instal·lació està obligada a desmantellar-la completament i restaurar els terrenys i l'entorn una vegada finalitzada l'activitat, per a la qual cosa ha de constituir una garantia econòmica a favor de l'òrgan competent en matèria d'energia per a autoritzar la instal·lació, l'import de la qual serà la capitalització del pressupost de desmantellament de la central fotovoltaica i de restauració del terreny i l'entorn afectat al tipus d'interés legal dels diners, amb la consideració d'una vida útil de la instal·lació de 30 anys. En cap cas este import serà inferior al 5 % del pressupost d'execució material del projecte tècnic. Esta garantia es cancel·larà quan la persona titular de la instal·lació acredite el compliment de les obligacions a les quals està afecta.  
Tretzé. De conformitat amb l'article 24.3 del Decret llei 14/2020, la tramitació compresa en este article podrà ser objecte de supressió per als supòsits concrets en què l'agent promotor haja presentat, junt amb la sol·licitud inicial de les autoritzacions, una declaració responsable i de conformitat firmada per ell, en què accepte el condicionat o els informes favorables de les diferents administracions, organismes o, si és el cas, empreses de servici públic o de servicis d'interés econòmic general amb béns o drets a càrrec seu afectats per la instal·lació, i que estos informes han sigut emesos per estes sobre la base d'exactament la mateixa documentació presentada amb la sol·licitud inicial. Amb la declaració responsable i de conformitat, el sol·licitant ha de presentar la còpia dels condicionats i informes esmentats.  
  
Catorzé. En virtut de la disposició transitòria única del Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna, les modificacions que establix este decret llei que afecten la implantació d'instal·lacions per a l'aprofitament de les energies renovables seran aplicables als procediments en tràmit.  
  
Com que es tracta d'un projecte amb una potència de generació inferior o igual a 10 MW, en virtut de l'article 33.1 del Decret llei 14/2020, de 7 d'agost, es tramita, des del 23 d'abril de 2022, pel procediment d'urgència, d'acord amb la Llei 39/2015, de procediment administratiu comú de les administracions públiques, amb la qual cosa es reduïxen a la mitat els terminis establits per al procediment ordinari, excepte els relatius a la presentació de sol·licituds i recursos.  
Quinzé. Segons indica l'article 45.4 de la Llei 39/2015, d'1 d'octubre, del procediment administratiu comú de les administracions públiques, la publicació d'actes i comunicacions que, per disposició legal o reglamentària, haja de practicar-se en tauler d'anuncis o edictes es considerarà complida quan es publique en el diari oficial corresponent.  
  
Setzé. D'acord amb el que disposa l'article 109.2 de la Llei 39/2015, d'1 d'octubre, del procediment administratiu comú de les administracions públiques, estes podran rectificar en qualsevol moment, d'ofici o a instàncies dels interessats, els errors materials, de fet o aritmètics que hi haja en els seus actes.  
Desseté. L'eficàcia dels actes administratius quedarà demorada quan així ho exigisca el contingut de l'acte o estiga supeditada a notificació, publicació o aprovació superior, segons el que estipula l'article 39 de la Llei 39/2015, d'1 d'octubre.  
Dihuité. Consten en l'expedient administratiu tots els informes preceptius i vinculants en matèria de territori i paisatge, així com la compatibilitat urbanística emesa per l'Ajuntament de Santa Pola i la sol·licitud dels informes preceptius d'acord amb l'article 24 i 30 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica.  
Consten l'informe preceptiu i no vinculant que establix l'article 30.2 del Decret llei 14/2020, de l'Ajuntament de Santa Pola, per a la informació pública realitzada durant la instrucció de l'expedient administratiu, de data 14 de desembre de 2022, que valora favorablement el projecte i establix altres consideracions sobre afeccions a barranc, a vies pecuàries i camins d'ús públic.  
En consideració d'això, complits els requisits i els procediments legals i reglamentaris establits en la legislació vigent aplicable, i, en concret, d'acord amb la Llei 24/2013, de 26 de desembre, del sector elèctric; el Reial decret 1955/2000, d'1 de desembre, i el Decret llei 14/2020, de 7 d'agost, del Consell, en la redacció vigent en el moment de la sol·licitud, este Servei Territorial d'Indústria, Energia i Mines d'Alacant, en l'àmbit de les competències que té atribuïdes, resol:  
  
  
Primer  
Autorització d'implantació en sòl no urbanitzable del projecte de central fotovoltaica FV VALVERDE BAJO per a dur a terme l'activitat de producció d'energia elèctrica.  
Atenent el sentit de l'informe emés per l'òrgan competent en matèria d'ordenació del territori i paisatge, s'atorga l'autorització d'implantació en sòl no urbanitzable a UNIVERGY ES SPC 11, SL, de la central fotovoltaica FV Valverde Bajo per a la dur a terme l'activitat de producció d'energia elèctrica en les parcel·les següents:  
  
Municipi: Santa Pola Polígon Parcel·la Referència cadastral  
 5 33 85827Y494182365342LL  
Àrea de la superfície ocupada (ha) 3,54  
  
  
Sotmesa a les condicions següents:  
Servei de Gestió Territorial: Segons el que arrepleguen els informes del Servei de Gestió Territorial de dates 15 de març i 18 d'octubre de 2023, s'hauran de plantejar mesures correctores que incidisquen en la infiltració i el drenatge de l'aigua, entre les quals es tindran en compte les següents:  
- Es mantindran les condicions d'infiltració amb els canvis de pendents, per a la qual cosa es disposarà d'una estratificació en forma de taules del terreny (nivells de topografia) entre zones de plaques solars i zones de pas, que es faran en sentit transversal al pendent, disminuiran l'escolament i augmentaran la infiltració.  
- S'han de plantar i conservar zones de vegetació en els estrats herbacis, arbustius i arboris que servisquen de tamís de la pluja i generen condicions favorables per a la infiltració amb la disminució dels escolaments.  
- Es duran a terme faenes del sòl que en mantinguen la textura esponjosa perquè es facilite la infiltració o, si és el cas, faenes agrícoles com a activitats complementàries.  
Servei d'Infraestructura Verda i Paisatge: Segons el que arrepleguen els informes del Servei d'Infraestructura Verda i Paisatge, de dates 16 de maig de 2023 i 9 de febrer de 2024, l'estudi d'integració paisatgística (EIP) presentat, de setembre de 2022, i la nova documentació aportada, de maig de 2023, establixen una sèrie de mesures d'integració paisatgística (MIP) concretes i efectives, vinculants per a l'actuació, que permeten reduir l'impacte de la nova activitat, que s'inclouran, per tant, en el projecte refós i que es resumixen i complementen a continuació:  
  
- S'utilitzarà saorra per a vies d'accés i camins interns amb característiques de grandària i color similar als camins existents.  
- Les construccions associades amb el centre de transformació, o casetes prefabricades, es pintaran de colors terrosos o verds, segons predominen estos colors en el seu entorn immediat.  
- Es plantarà una orla vegetal que seguirà una distribució per bosquets compostos de diverses espècies intercalades de vegetació autòctona: Ginesta sphaerocarpa (ginesta comuna), Spartium junceum (ginesta d'olor), Rhamnus lycioides (espinal negre), Salvia rosmarinus (romer), Lavandula angustifolia (lavanda), Thymus vulgaris (timó). Es deixarà una zona més densa al costat de l'edificació confrontant, així com una zona de transició en la zona que dona a la canyada del Sord.  
- Les àrees circumdants a camins, planta solar i suports de la línia d'evacuació experimentaran la colonització espontània de vegetació adventícia.   
Direcció General de Medi Natural i Animal: Segons el que arreplega l'informe de la Direcció General de Medi Natural i Avaluació Ambiental, de data 6 de febrer de 2023, i l'informe de la Direcció General de Medi Natural i Animal, de data 22 de setembre de 2023, s'enumeren una sèrie de millores i de mesures correctores que cal tindre en compte:  
  
- La línia d'evacuació discorre en un tram per un camí agrícola i penetra en terreny pertanyent a la forest d'utilitat pública AL068, denominada serra de Santa Pola, forest catalogada propietat de l'Ajuntament; per això, cal sol·licitar l'autorització d'ocupació necessària segons el Decret 98/1995, de 16 de maig, del Govern Valencià, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana, i la Llei 43/2003, de 21 de novembre, de forests.  
  
- La planta solar fotovoltaica FV Valverde Bajo no afecta cap via pecuària, però la línia d'evacuació travessa de manera subterrània la via pecuària Assagador del Castell, amb uns límits d'amplària legal i necessària de 20 metres. Per això, durant la fase d'execució, manteniment i posterior restauració, haurà de respectar la servitud de pas segons la Llei 3/2014, d'11 de juliol, de la Generalitat, de vies pecuàries de la Comunitat Valenciana, i sol·licitar la concessió demanial per a l'ús del subsol d'esta via pecuària. A més, d'acord amb les determinacions del Decret llei 14/2020, de 7 d'agost, del Consell, les sol·licituds d'autorització d'ocupació o concessió demanial en via pecuària que es deriven d'una instal·lació de generació d'energies renovables hauran de presentar-se davant del corresponent servici territorial competent en energia.  
  
- Se senyalitzarà la zona objecte de treballs per a previndre incidents en temporada de caça.  
- Es considera adequada la mesura de control de la població de conills quan es complisca el que estipula l'article 14 de l'Orde d'11 de juny de 2009, de les directrius extraordinàries per a l'aprofitament, gestió i control del conill de muntanya, però no resulte efectiu, mitjançant la caça d'esta espècie dins del recinte tancat.  
- El tancament perimetral de la instal·lació haurà de ser de malla cinegètica per a permetre el pas de fauna de dimensions reduïdes, com lagomorfs o herpetofauna, i les obertures dels fils inferiors entre pals no han d'estar ancorats al sòl per a evitar la fragmentació del territori. En particular, haurà d'ajustar-se al Decret 178/2005, de 18 de novembre, del Consell de la Generalitat, pel qual s'establixen les condicions dels tancats en el medi natural i dels tancaments cinegètics.  
- Respecte a l'afecció a espècies i hàbitats protegits i/o prioritaris, per a evitar l'afecció a les espècies de flora incloses en el Decret 70/2009, de 22 de maig, del Consell, pel qual es crea el Catàleg valencià d'espècies de flora amenaçades i es regulen les mesures addicionals de conservació, serà necessària una prospecció en camp amb presència de l'agent mediambiental de la zona, prèvia a la construcció de la planta solar fotovoltaica, que vaja dirigida a identificar la presència o l'absència d'estos hàbitats i/o espècies en la zona d'actuacions del projecte:  
  
Hàbitats:  
• 6220\* pastures anuals murcianoalmerienses semiàrides  
• 6220\* llistonars termòfils valencianomurcians  
• 6110\* gespes crassifòlies rupestres calcàries de Sedum sediforme  
  
Espècies:  
• Ceratophyllum submersum  
• Charadrius alexandrinus (corriol camanegre)  
Queda prohibida la recollida, tala, mutilació, arrancada o destrucció en la naturalesa de tots els tàxons protegits i qualsevol afecció al seu hàbitat, i la prohibició de l'ús d'herbicides i la plantació, sembra o dispersió d'espècies exòtiques, segons el que establixen els articles 13 i 21 del l'esmentat Decret 70/2009, de 22 de maig, del Consell.  
- No es permetrà en la fase de construcció de la planta fotovoltaica la destrucció o eliminació de les infraestructures dels possibles bancals perquè es consideren de vital importància per a evitar la pèrdua de sòl per erosió.  
- S'establiran mesures correctores de control i seguiment dels possibles processos erosius que puguen donar-se en la parcel·la de treball, amb la col·locació de testimonis semisoterrats que es revisaran periòdicament, a més d'una anàlisi després d'episodis de pluges intenses (superiors a 50 mm/dia).  
- En el procés de desmantellament de la planta solar no haurà de quedar cap element artificial en l'enclavament i s'haurà de restaurar el sòl afectat de manera que se'n garantisquen els usos posteriors.  
- La localització de la planta fotovoltaica afecta una zona de presència d'aus rapaces i estepàries. L'afecció més greu a estos grups d'animals és la pèrdua de superfície d'espai vital, en el cas de les rapinyadores, i d'hàbitat de cria i alimentació en el cas de les estepàries. Per tot això, es considera necessari, per a poder reparar les pèrdues en la qualitat de l'hàbitat, mantindre els cultius existents en totes les zones possibles de les parcel·les cadastrals que no s'utilitzen per a la disposició dels panells solars, a més d'adquirir o arrendar parcel·les de cultiu, amb la intenció de mantindre cultius de cereals de varietats tradicionals de cicle llarg que permeten el desenvolupament de les postes d'avifauna. Esta esmena d'afeccions es realitzaria en una proporció d'almenys el 25 % de la superfície afectada.  
- El Pla de vigilància ambiental haurà d'incloure el seguiment d'aus i quiròpters, per a la qual cosa s'enviarà anualment al Servei de Vida Silvestre d'esta subdirecció general els resultats d'este. Estos estudis permetran avaluar i adaptar les mesures correctives plantejades comprovant-ne l'eficàcia o la necessitat de modificar-ne la ubicació o altres característiques.  
- Per a mantindre o limitar el creixement de vegetació en la planta solar, no es podran emprar herbicides i es recomana la ramaderia extensiva o el desbrossament selectiu mecanitzat d'esta.  
- Es recomana instal·lar caixes niu per a aus i atalaiadors per a atraure la presència de rapinyadors nocturns en la zona. Fins i tot es recomana la creació o instal·lació d'abeuradors de dimensions reduïdes, ja que la planta està localitzada en una zona de clima àrid. Es considera adequada la utilització de 3 caixes niu per a quiròpters i aus, i la instal·lació de 2 atalaiadors distribuïts per la planta per a atraure la presència de rapinyadors nocturns en la zona de les obres.  
- La línia d'evacuació ha de complir les prescripcions tècniques i les mesures de prevenció descrites en el articles 6 i 7 i previstes en el Reial decret 1432/2008, de 29 d'agost, pel qual s'establixen mesures per a la protecció de l'avifauna contra la col·lisió i l'electrocució en línies elèctriques d'alta tensió.»  
- Atesa la proximitat al terreny forestal, en la fase d'execució, manteniment i restauració, ha de tindre's en compte el Decret 7/2004, de 23 de gener, del Consell de la Generalitat Valenciana, sobre mesures de seguretat i prevenció en incendis forestals que cal observar en l'execució d'obres i treballs que es fan en terrenys forestals o als voltants.  
  
El període de vigència d'esta autorització d'implantació serà de 30 anys, sense perjuí de les possibles pròrrogues que s'atorguen, amb una sol·licitud prèvia per la persona titular amb anterioritat al final del termini esmentat, i que estiguen justificades plenament.  
La caducitat de l'autorització d'implantació en sòl no urbanitzable suposarà la caducitat de les autoritzacions energètiques concedides i l'obligació per part de la persona titular del desmantellament de la instal·lació i de la restauració del terreny i l'entorn afectat.  
De la mateixa manera, en cas de tancament definitiu de la instal·lació, es produirà la caducitat de l'autorització d'implantació en sòl no urbanitzable, fet que s'especificarà en l'autorització del tancament.  
En el plànol que consta en l'annex I, es reflectix la zona delimitada per tancat per a ocupació, pels grups convertidors, d'energia solar a electricitat, així com les coordenades geogràfiques que la definixen.  
  
Segon  
Autorització administrativa prèvia del projecte de central fotovoltaica FV Valverde Bajo, inclosa la seua infraestructura d'evacuació exclusiva fins al centre de seccionament que se cedirà al gestor de la xarxa de distribució.  
Atorgar l'autorització administrativa prèvia a la mercantil UNIVERGY ES SPC 11, SL, per a la instal·lació d'una central fotovoltaica i la seua infraestructura d'evacuació exclusiva fins al centre de seccionament que se cedirà al gestor de la xarxa de distribució, que es detalla a continuació:  
  
DADES GENERALS DE LA CENTRAL ELÈCTRICA AUTORITZADA I ACCÉS A LA XARXA  
  
DENOMINACIÓ FV Valverde Bajo  
TITULAR UNIVERGY ES SPC 11, SL  
TECNOLOGIA Fotovoltaica  
TERMES MUNICIPALS GRUPS (PROVÍNCIA) Santa Pola (Alacant)  
TERMES MUNICIPALS D'EVACUACIÓ FINS AL PUNT DE CONNEXIÓ AMB LA XARXA (PROVÍNCIA) Santa Pola (Alacant)  
POTÈNCIA NOMINAL INVERSORS (MWn) 3.15  
POTÈNCIA PIC DELS MÒDULS FOTOVOLTAICS (MWp) 3,518704  
POTÈNCIA INSTAL·LADA (MW) (segons l'article 3, RD 413/2014) 3.15  
CAPACITAT D'ACCÉS A LA XARXA CONCEDIDA (MW) 3.15  
NECESSITAT DE SISTEMA DE CONTROL COORDINAT DE POTÈNCIA (segons DA 1a, RD 1183/2020) No  
XARXA A LA QUAL ES CONNECTA: Distribució  
PUNT DE CONNEXIÓ AMB LA XARXA en el doble circuit de 20 kV «corb-lluna» de l'ST Santa Pola, concretament en el tram aeri entre els suports 166005 i 166006, titularitat d'I-DE Redes Eléctricas Inteligentes, SAU.  
  
  
  
EMPLAÇAMENT DE LA PART DE LA CENTRAL AMB TANCAT PERIMETRAL  
  
Municipi: Santa Pola Polígon: 5 Parcel·la: 33  
Nre. de zones 1  
Àrea de la superfície ocupada (m²) 35.400  
Àrea de la superfície vinculada (m²) 48.557  
  
  
  
CARACTERÍSTIQUES ELÈCTRIQUES DE LA CENTRAL FOTOVOLTAICA DINS DEL TANCAT  
  
CAMP GENERADOR  
Nre. de mòduls FV 4.984  
Àrea unitària del mòdul (m²) 3,106352  
Potència unitària màxima (Wp) 706 (660 Wp cara frontal més 10 % irradiància guanyada per la cara posterior)  
Potència total mòduls (kWp) 3.518,704  
Tipus de cèl·lules Silici monocristal·lí  
Cares actives dels mòduls Bifacial  
Inclinació (°) 27° respecte a l'horitzontal  
Orientació 0° azimut (estructures fixes orientades E-0)  
Ancoratge de l'estructura al terreny Clavament directe al terreny, sense fonamentació  
  
  
  
  
INVERSORS  
Nre. inversors 10  
Potència unitària nominal (kWn) 330 (limitats de fàbrica a 315)  
Potència total nominal (kWn) 3.300 (limitada de fàbrica a 3.150)  
  
  
  
CONNEXIÓ MÒDULS - INVERSORS  
 Tipus 1 Tipus 2  
Nre. mòduls 476 504  
Nre. inversors 2 8  
Nre. mòduls/string 28 28  
Nre. strings/inversor 17 18  
Cablejat 2 x 10 mm², 2 x 6 mm² tipus PV-ZZ-F  
  
  
  
CENTRES DE TRANSFORMACIÓ  
Nre. total 1  
Transformador de potència  
Nre. 1  
Potència (kVA) ONAN 3.250  
Tensió nominal (kV) 20/0,8  
Tipologia Cel·les SF6 / Dyn11, 2L+1P  
Transformador de servicis auxiliars  
Nre. 1  
Potència (kVA) ONAN 10  
Tensió nominal (kV) 0,8/0,4  
  
  
  
CENTRE DE PROTECCIÓ I MESURAMENT  
Nre. total 1  
Tipologia Edifici de formigó prefabricat compacte model EHC-36C-2T2  
Tensió aïllament (kV) 24  
  
  
  
INTERCONNEXIÓ INTERNA  
Tipologia línies Subterrània  
Tensió nominal cable U0/Un (kV) 12/20  
Característiques de la interconnexió entre centres de transformació Tram (inici CT, fi CPM): 178 m, cable HEPRZ1 12/20kV 3x(1 x 150) mm² H16  
  
  
  
INFRAESTRUCTURA D'EVACUACIÓ D'ÚS EXCLUSIU FINS AL CENTRE DE SECCIONAMENT QUE CAL CEDIR AL GESTOR DE LA XARXA DE DISTRIBUCIÓ  
  
Municipi: Santa Pola Polígon: 5 Parcel·les: 33, 47  
 Polígon: 4 Parcel·la: 9006  
Nre. línies (cable) evacuació 1  
Origen Centre de protecció i mesurament  
Final Centre de seccionament  
Longitud total línia evacuació (m) 308  
Tensions nominals cable (U0/Un) kV 12/20  
Tipus de cable AL HEPRZ1 12/20 kV H16 3x(1 x 150) mm²  
  
  
INFRAESTRUCTURA D'EVACUACIÓ QUE SE CEDIX AL GESTOR DE LA XARXA FINS AL PUNT D'ACCÉS I CONNEXIÓ AMB LA XARXA DE DISTRIBUCIÓ I QUE ES TRAMITA EN EXPEDIENT A PART (ATASCT/2024/35/03 i ATLINE/2024/23/03)  
  
Centre de seccionament  
  
Emplaçament: parcel·la 47, polígon 5 del terme municipal de Santa Pola (Alacant)  
El centre de seccionament prefabricat de maniobra exterior, telecomandat i telegestionat alimentat a 20 kV, del tipus EPSSI-24 (designació i-DE), per a l'aparellatge del qual s'han gastat cel·les prefabricades davall d'envolupant metàl·lica d'SF6, 3L + 1A, amb tres cel·les de línia automatitzades, equipades amb interruptor-seccionador i seccionador de connexió a terra, i una cel·la de servicis auxiliars.  
A este centre arribaran dos línies subterrànies de mitjana tensió procedents del doble entroncament aerosubterrani que s'instal·larà (C-2000-16) en el doble circuit de 20 kV «corb-lluna» de l'ST Santa Pola, concretament en el tram aeri entre els suports 166005 i 166006, i partirà posteriorment una línia al centre de protecció i mesura pertanyent a la planta solar fotovoltaica.  
Este centre de seccionament se cedirà a este gestor de la xarxa i la seua autorització administrativa prèvia i de construcció ha sigut resolta en l'expedient ATASCT/2024/35/03.  
  
Línia subterrània 20 kV DC des de CS fins a doble entroncament aerosubterrani que s'instal·larà (C-2000-16) en el doble circuit de 20 kV «corb-lluna» de l'ST Santa Pola, concretament en el tram aeri entre els suports 166005 i 166006, titularitat d'I-DE Redes Eléctricas Inteligentes, SAU.  
  
Emplaçament: parcel·la 47, polígon 5 del terme municipal de Santa Pola (Alacant)  
  
Origen Centre de seccionament  
Final Línia subterrània 20 kV DC amb doble entroncament aerosubterrani que s'instal·larà (C-2000-16) en el doble circuit de 20 kV «corb-lluna» de l'ST Santa Pola, que se situarà en la parcel·la 47 del polígon 5 del terme municipal de Santa Pola (Alacant), concretament en el tram aeri entre els suports 166005 i 166006.  
Longitud total línia (m) 31,20 m (tram subterrani DC)  
Tipus d'instal·lació Línia elèctrica subterrània  
Tensió nominal kV 20  
Tipus de cable HEPRZ1 12/20kV 3 x 240 mm² Al (tram subterrani)  
Potència màxima admissible (kW) 8.365,81 (línia subterrània)  
  
  
Esta línia d'alta tensió se cedirà a este gestor de la xarxa i la seua autorització administrativa prèvia i de construcció ha sigut resolta en l'expedient ATLINE/2024/23/03.  
Després de l'execució de l'obra i l'emissió del corresponent certificat final d'obra, abans de l'autorització d'explotació, està prevista la cessió de l'esmentat centre de seccionament i la derivació i punt d'entroncament a favor de la distribuïdora, I-DE Redes Eléctricas Inteligentes, SAU, de manera que esta part de la infraestructura d'evacuació estaria a nom de la distribuïdora a l'hora de fer la posada en marxa de la instal·lació.  
Pressupostos de les instal·lacions  
  
Pressupost global d'execució (€) 1.430.906,4 (sense incloure CS i línia DC tramitats en expedient a part)  
Pressupost de desmantellament i restauració (€) 118.615,13  
  
  
Les autoritzacions referides s'atorguen condicionades al compliment de les determinacions que preveuen els condicionants imposats per les diferents administracions i organismes, i que han acceptat els titulars d'esta autorització.  
La persona titular de la present autorització tindrà els drets, els deures i les obligacions que recull el títol IV de la Llei 24/2013, de 26 de desembre, del sector elèctric, i el desplegament reglamentari d'esta; en particular, els que establixen els articles 6 i 7 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus. En tot cas, la mercantil ha d'observar els preceptes, les mesures i les condicions que establisca la legislació aplicable en cada moment a l'activitat de producció d'energia elèctrica.  
L'incompliment de les condicions i els requisits que establix l'autorització o la variació substancial dels pressupostos que han determinat que s'atorgue podran ocasionar que es revoque.  
D'acord amb el paràgraf segon de l'article 53.6 de la Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, esta autorització s'atorga, sense perjuí de les concessions, les autoritzacions, les llicències i els permisos, tant públics com privats, que haja d'obtindre necessàriament la part titular, d'acord amb altres disposicions que resulten aplicables, i, especialment, les relatives a l'ordenació del territori i al medi ambient. En tot cas, esta autorització s'emet sense perjuí de tercers i no afecta els drets particulars. I, en concret, està afectada per la concessió la via pecuària Assagador del Castell per a la qual caldrà obtindre la corresponent concessió o autorització d'ocupació segons la Llei 3/2014, d'11 de juliol, de la Generalitat, de vies pecuàries de la Comunitat Valenciana; així com la forest gestionada per la Generalitat AL68 Serra de Santa Pola, per a la qual caldrà obtindre la corresponent concessió o autorització d'ocupació segons la Llei 3/1993, de 9 de desembre, forestal de la Comunitat Valenciana, i el Decret 98/1995, de 16 de maig, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana, així com segons la Llei 43/2003, de 21 de novembre, de forests.  
  
Per als treballs que es realitzen en terreny forestal o a una distància inferior o igual a 100 metres d'este, o hi haja una continuïtat de combustible susceptible de propagar el foc fins a terreny forestal, serà necessari presentar davant de la direcció territorial de la conselleria competent en matèria de prevenció d'incendis forestals, amb 20 dies naturals d'antelació a l'inici dels treballs, una declaració responsable, acompanyada de la documentació indicada en l'article 144 del Decret 91/2023, de 22 de juny, del Consell, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana.  
  
Les instal·lacions de producció d'energia elèctrica autoritzades hauran d'inscriure's en el Registre administratiu d'instal·lacions de producció d'energia elèctrica, amb una acreditació prèvia del compliment dels requisits i segons el procediment establit reglamentàriament.  
  
En l'annex II es reflectix la disposició dels mòduls fotovoltaics, la infraestructura d'evacuació exclusiva fins al centre de seccionament, així com la infraestructura d'evacuació que se cedirà al gestor de la xarxa de distribució, tramitada en expedient a part, en particular, centre de seccionament i línia subterrània 20 kV DC amb doble entroncament aerosubterrani que s'instal·larà (C-2000-16) en el doble circuit de 20 kV «corb-lluna» de l'ST Santa Pola, concretament en el tram aeri entre els suports 166005 i 166006.  
  
Tercer. Autoritzacions administratives de construcció de les instal·lacions autoritzades en el punt segon  
Atorgar les autoritzacions administratives de construcció per a les instal·lacions descrites en el punt segon d'esta resolució, sobre la base dels projectes d'execució i els annexos a estos, que es relacionen a continuació i consten en l'expedient instruït:  
- Projecte refós de planta fotovoltaica FV Valverde Bajo de data 17 de maig de 2024, firmat per la persona tècnica projectista i visat per Col·legi Oficial d'Enginyers Industrials de Burgos i Palència PA240155, en data 17 de maig de 2024, juntament amb la declaració responsable del compliment de la normativa que li és aplicable (art. 53.1.b de la Llei 24/2013, de 26 de desembre, del sector elèctric), firmada pel tècnic projectista de data 17 de maig de 2024.  
Els condicionats establits pels informes del Servei d'Infraestructura Verda i Paisatge i del Servei de Gestió Territorial es recullen en el projecte refós rebut en este servici territorial amb data 20 de maig de 2024, amb una declaració responsable de la persona tècnica competent projectista, de compliment de la normativa aplicable, d'acord amb l'article 53.1.b de la Llei 24/2013, de 26 de desembre, del sector elèctric.  
  
Esta autorització habilita les persones titulars d'esta a construir les instal·lacions, sempre que complisquen els requisits tècnics exigibles i d'acord amb les condicions següents:  
1. Les instal·lacions s'han d'executar segons el projecte o els projectes presentats, els annexos, si és el cas, i d'acord amb els condicionants tècnics establits per les administracions públiques, els organismes i les empreses de servici públic o d'interés general afectats per les instal·lacions presents i que ha acceptat la part sol·licitant. En cas que, per a fer-ho, siga necessari introduir modificacions en la instal·lació respecte de la documentació presentada, la persona titular d'esta autorització ha de sol·licitar a este òrgan l'autorització corresponent prèviament a l'execució, llevat que es tracte de modificacions no substancials.  
  
2. Les instal·lacions que s'executaran han de complir, en tot cas, el que establix el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les instruccions tècniques complementàries ITC-LAT 01 a 09; el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les instruccions tècniques complementàries ITC-RAT 01 a 23, i el Reial decret 842/2002, de 2 d'agost, pel qual s'aproven el Reglament electrotècnic per a baixa tensió i les instruccions tècniques complementàries. Així mateix, el Reial decret 1432/2008, de 29 d'agost, pel qual s'establixen mesures per a la protecció de l'avifauna contra la col·lisió i l'electrocució en les línies elèctriques d'alta tensió.  
3. Amb la sol·licitud d'autorització d'explotació provisional, serà requisit imprescindible per a atorgar-la que la titular de la instal·lació presente, amb la resta de documentació preceptiva, un certificat acreditatiu de la limitació dels inversors i del fet que estos complixen la funcionalitat limitadora que en cap règim de funcionament de la central s'injectarà una potència activa a la xarxa elèctrica superior a la capacitat d'accés atorgada.  
4. La central elèctrica objecte de la present resolució, d'acord amb la potència instal·lada d'esta, haurà de complir les prescripcions tècniques i d'equipament que, sobre esta qüestió, establix l'article 7 del Reial decret 413/2014, de 6 de juny, i la resta de normativa de desplegament, sobre requisits de resposta davant de buits de tensió, adscripció a un centre de control de generació, telemesurament en temps real i la resta d'obligacions que establix la regulació del sector elèctric per al tipus d'instal·lacions en què estes s'enquadren.  
5. Pagament de l'impost que grava l'operació davant de l'organisme tributari corresponent, en relació amb els contractes subscrits per a la disponibilitat dels terrenys, que hauran de presentar-se en este servici territorial en el termini d'1 mes des de la notificació d'esta resolució.  
6. D'acord amb l'article 131 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, el període d'execució de les instal·lacions no serà superior a díhuit (18) mesos, que es comptarà des de l'endemà de la notificació de la present resolució. No obstant això, abans que finalitze, se'n podrà sol·licitar una ampliació concreta amb una sol·licitud motivada davant d'este òrgan, que s'haurà d'acompanyar, a este efecte, de la documentació justificativa de la demora i del cronograma de treballs previstos per al nou termini sol·licitat.  
Les pròrrogues de dates o ampliacions de terminis s'atorgaran quan estiguen degudament motivats tant els retards produïts, sempre que no siguen imputables a la persona titular de l'autorització, com les noves dates o terminis que se sol·liciten, i no es perjudiquen tercers.  
En cap cas podran atorgar-se pròrrogues o ampliacions de termini que vagen més enllà de les dates de caducitat dels permisos d'accés i de connexió a la xarxa, de les declaracions o els informes d'impacte ambiental per a l'inici de les obres o imposades per actes de selecció en els diferents procediments en concurrència competitiva que establix la regulació del sector elèctric.  
Tampoc es podran atorgar quan la part peticionària pretenga demorar la presentació del projecte tècnic o l'execució i la posada en marxa d'este per no haver disposat o mantingut la capacitat financera exigida per a la realització, o l'entrada en funcionament de la instal·lació es considere que no ha d'ajornar-se perquè afecta la garantia de subministrament, les necessitats de les persones consumidores o el funcionament correcte del sistema elèctric.  
Segons la documentació presentada per a acreditar la capacitat economicofinancera de l'empresa sol·licitant i de la viabilitat del projecte, basada en el finançament del 100 % del pressupost d'execució amb fons propis dels socis que s'han declarat en el procediment, haurà de justificar-se a este centre directiu en el termini màxim d'un (1) mes que els socis esmentats han posat estos fons a la disposició de la titular de la present autorització. La present resolució quedarà revocada, amb un tràmit d'audiència previ, en cas contrari.  
Tenint en compte que s'ha acreditat la disposició de manera efectiva de recursos econòmics i financers necessaris per a materialitzar el projecte d'execució mitjançant un compromís aprovat per l'òrgan d'administració/govern de l'empresa, qualsevol canvi en relació amb els membres o socis directes o indirectes de la mercantil s'haurà de comunicar a este òrgan substantiu en el termini màxim de 10 dies des que es produïsca la variació, i en esta comunicació haurà de constar que els nous socis s'han subrogat en les obligacions i els compromisos del titular anterior, ja que d'una altra manera no es complirà el que establix l'article 30.1 del Decret llei 14/2020, i podrà ser causa de revocació de la resolució.  
La caducitat dels permisos d'accés i connexió a la xarxa suposarà la caducitat de les autoritzacions administratives previstes en la legislació del sector elèctric que s'hagen atorgat i la necessitat d'obtindre'n noves per a les mateixes instal·lacions, sense perjuí que puguen convalidar-se certs tràmits, que només es podran tornar a atorgar després de l'obtenció dels nous permisos d'accés i connexió per part dels agents gestors i titulars, respectivament, de les xarxes.  
  
Les autoritzacions administratives caducaran quan ho facen les habilitacions de qualsevol mena o denominació vinculades a l'ocupació del sòl o edificacions.  
En tot cas, s'ha de complir el termini establit per a acreditar l'obtenció de l'autorització d'explotació definitiva que arreplega l'article 1 del Reial Decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.  
  
7. La persona titular d'esta resolució estarà obligada a comunicar, pel registre electrònic i amb la diligència adequada, les incidències dignes de menció que es produïsquen durant l'execució al Servei Territorial d'Indústria, Energia i Mines d'Alacant.  
8. La persona titular d'esta resolució haurà de complir els deures i les obligacions derivats de la legislació de prevenció de riscos laborals vigent durant la construcció.  
9. Sense perjuí del que preveu l'article 12.4 del Decret 88/2005, de 29 d'abril, el personal tècnic en la matèria adscrit a este servici territorial o a la direcció general amb competències en matèria d'energia podrà fer les comprovacions i les proves que considere necessàries durant les obres i quan finalitzen estes en relació amb l'adequació d'esta a la documentació tècnica presentada i al compliment de la legislació vigent i de les condicions d'esta resolució.  
  
10. Finalitzades les obres de construcció de les instal·lacions, la titular, en el termini màxim de deu dies hàbils, ha de sol·licitar l'autorització d'explotació provisional per a proves segons el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, i en els termes que establix l'article 12 del Decret 88/2005, de 29 d'abril.  
11. Amb esta sol·licitud s'han de presentar els certificats de direcció i final d'obra subscrits per una persona facultativa competent, que acrediten que s'adeqüen als reglaments tècnics en la matèria segons el que establix la normativa vigent per als projectes d'instal·lacions elèctriques i, igualment, respecte de la present autorització administrativa prèvia i de construcció. Quan els certificats de direcció i final d'obra esmentats no estiguen visats pel col·legi professional corresponent, s'acompanyaran de la declaració responsable oportuna, segons indica la Resolució de 22 d'octubre de 2010, de la Direcció General d'Energia, publicada en el DOGV núm. 6389, de 3 de novembre de 2010.  
  
12. Igualment, s'ha d'adjuntar la documentació requerida segons l'ITC-LAT 04 del Reial decret 223/2008, de 15 de febrer, pel qual s'aprova el Reglament sobre condicions tècniques i garanties de seguretat en línies elèctriques d'alta tensió; l'ITC RAT-22 del Reial decret 337/2014, de 9 de maig, pel qual s'aprova el Reglament sobre condicions tècniques i garanties de seguretat en instal·lacions elèctriques d'alta tensió, i el Reial decret 842/2002, de 2 d'agost, pel qual s'aprova el Reglament electrotècnic per a baixa tensió i les instruccions tècniques complementàries.  
Consta en l'expedient informe amb referència 2020/28188Y de l'Ajuntament d'Elx, de data 1 de desembre de 2020, sobre l'autorització sol·licitada a este ajuntament, de servitud de pas i ocupació de terrenys de la serra de Santa Pola, propietat de l'Ajuntament d'Elx, en la parcel·la 47 del polígon 5 del terme municipal de Santa Pola (Alacant), per a les infraestructures d'evacuació que se cediran a l'empresa distribuïdora de la central fotovoltaica, situada en la parcel·la cadastral núm. 33 del polígon 5 del terme municipal de Santa Pola (Alacant). Segons l'informe esmentat, no hi ha cap inconvenient per a donar la conformitat a l'autorització de l'ocupació de la forest amb les condicions següents:  
  
«1. En la documentació aportada no es descriuen els terrenys de servitud de pas i ocupació, per la qual cosa és condició necessària per a la resolució de l'expedient la remissió d'un pla topogràfic georeferenciat (sistema geodèsic de referència ETRS89), en el qual es definisquen estes ocupacions i les seues superfícies, amb la finalitat de fer les comprovacions oportunes i també possibilitar l'aplicació del cànon corresponent.  
2. S'haurà de remetre la sol·licitud de servitud de pas i ocupació, i el pla topogràfic a la Conselleria d'Agricultura, Medi Ambient, Canvi Climàtic i Desenvolupament Rural (Servici Territorial de Medi Ambient d'Alacant), per a la instrucció de l'expedient i la redacció del plec de condicions per a la concessió dels terrenys.»  
Així mateix, s'ha de presentar la cartografia de la instal·lació efectivament executada, georeferenciada al sistema oficial vigent i en un sistema de dades obertes compatible amb la cartografia de l'Institut Cartogràfic Valencià i segons el format establit per l'òrgan substantiu.  
Es justificarà documentalment que el projecte executat s'ajusta als condicionats imposats en esta resolució. Abans d'emetre l'informe previ a l'autorització d'explotació, el servici territorial sol·licitarà de les administracions i els organismes que els han emés la conformitat de l'obra executada respecte d'estos, si pertoca.  
  
Les persones titulars d'esta autorització podran sol·licitar l'autorització d'explotació per fases. Per a fer-ho, en la sol·licitud caldrà justificar este fet, delimitar els elements del projecte original dels quals se sol·licita la posada en servici i presentar el certificat d'obra parcial corresponent a esta fase, juntament amb la documentació tècnica corresponent, per a la qual cosa és igualment aplicable el que s'indica en el paràgraf anterior.  
13. D'acord amb l'article 28 del Reial Decret llei 8/2023, de 27 de desembre, pel qual s'adopten mesures per a afrontar les conseqüències econòmiques i socials derivades dels conflictes a Ucraïna i Orient Pròxim, així com per a pal·liar els efectes de la sequera, el promotor podrà sol·licitar, en un termini no superior a 3 mesos des de l'obtenció d'esta autorització administrativa de construcció, l'extensió del termini per a complir la fita que arreplega l'article 1.1.b 5t del Reial Decret llei 23/2020, de 23 de juny, d'obtenció de l'autorització d'explotació definitiva, sense que en cap cas el termini total per a disposar de l'autorització administrativa d'explotació supere els 8 anys. En esta sol·licitud s'ha d'indicar, almenys:  
1. El semestre de l'any natural en què la instal·lació obtindrà l'autorització administrativa d'explotació i  
2. El compromís d'acceptació expressa de la impossibilitat d'obtenció de l'autorització administrativa d'explotació provisional o definitiva, ni de la inscripció prèvia o definitiva en el registre administratiu d'instal·lacions de producció d'energia elèctrica amb anterioritat a l'inici del semestre indicat.  
14. La persona titular té l'obligació de constituir una garantia econòmica per al compliment de l'obligació de desmantellar la instal·lació i restaurar els terrenys i el seu entorn, per un import de 309.629,20 € (tres-cents nou mil sis-cents vint-i-nou euros amb vint cèntims d'euro), per a la qual cosa ha d'acreditar la seua deguda constitució (aportant la carta de pagament corresponent) amb la sol·licitud d'autorització d'explotació provisional de la instal·lació, requisit indispensable per a poder atorgar-la.  
La garantia haurà de depositar-se en l'Agència Tributària Valenciana, amb l'òrgan competent en matèria d'energia que atorga l'autorització, hi hauran de constar les dades de la instal·lació (nom, potència instal·lada, municipis a on se situen els grups generadors) i que es deposita per a complir l'obligació de desmantellar la instal·lació i restaurar els terrenys i l'entorn.  
  
Esta garantia es cancel·larà quan la persona titular de la instal·lació acredite el compliment de les obligacions a les quals està afecta.  
  
15. L'autorització d'explotació provisional no podrà concedir-se si la totalitat de les instal·lacions d'evacuació, incloent-hi les compartides, així com les instal·lacions de connexió a la xarxa de transport, no estan finalitzades i amb autorització d'explotació, de manera que l'entrada en servici de la central elèctrica puga ser efectiva.  
16. Una vegada obtinguda l'autorització d'explotació provisional, la persona titular ha de sol·licitar la inscripció prèvia en el Registre administratiu d'instal·lacions de producció d'energia elèctrica, per a la qual cosa ha de presentar la documentació pertinent segons l'article 39 del Reial decret 413/2014, de 6 de juny. Es tindrà en compte el que indica l'article 41 pel que fa a la caducitat i a la cancel·lació d'esta inscripció.  
D'acord amb el que indica l'article 39.6 de l'esmentat Reial decret 413/2014, la inscripció de la instal·lació en el Registre d'instal·lacions de producció d'energia elèctrica amb caràcter previ permetrà el funcionament en proves d'esta.  
17. Finalitzades les proves de les instal·lacions amb resultat favorable, la persona titular, en el termini màxim de deu dies hàbils, ha de sol·licitar l'autorització d'explotació definitiva segons el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, i segons el Decret 88/2005, de 29 d'abril. S'hi han d'adjuntar els certificats pertinents segons el que s'ha indicat en els punts anteriors.  
18. Una vegada obtinguda l'autorització d'explotació definitiva, la persona titular sol·licitarà la inscripció definitiva en el Registre administratiu d'instal·lacions de producció d'energia elèctrica, per a la qual cosa ha de presentar la documentació pertinent segons l'article 40 del Reial decret 413/2014, de 6 de juny. No sol·licitar les autoritzacions d'explotació dins del termini podrà suposar la caducitat de les autoritzacions concedides.  
19. S'advertix que, si en el transcurs de l'execució del projecte i per a la connexió de la infraestructura d'evacuació de la planta solar fotovoltaica a una infraestructura titularitat i en servici propietat d'I-DE Redes Eléctricas Inteligentes, SAU, és necessari tramitar una modificació de les instal·lacions de la xarxa de distribució, haurà d'iniciar-se l'expedient administratiu corresponent i serà l'empresa distribuïdora la que haurà de presentar la sol·licitud corresponent com a titular de la instal·lació.  
20. La persona titular de la instal·lació té l'obligació de desmantellar la instal·lació i restituir els terrenys i l'entorn afectats una vegada caducades les autoritzacions o pel tancament definitiu de la instal·lació. Ha d'obtindre l'autorització de tancament definitiu de la instal·lació, segons el que indica l'article 53.5 de la Llei 24/2013, de 26 de desembre, del sector elèctric, així com per al tancament temporal.  
21. La transmissió o el canvi de titularitat, les modificacions substancials de la instal·lació i el tancament temporal o definitiu de la instal·lació autoritzada per la resolució actual requerixen una autorització administrativa prèvia, d'acord amb el que preveu el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat. Així mateix, no es podran transmetre les autoritzacions concedides mentres la central no estiga completament executada i haja obtingut l'autorització d'explotació.  
22. Tal com indica l'article 38 del Decret llei 14/2020, la concessió de la llicència urbanística municipal obligarà la persona titular o propietària de la instal·lació, sense perjuí de l'exacció dels tributs que corresponga legalment per la prestació del servei municipal o per l'execució de construccions, instal·lacions i obres, a pagar el corresponent cànon d'ús i aprofitament en sòl no urbanitzable i a complir la resta de compromisos assumits i determinats en la llicència corresponent.  
  
L'Ajuntament establirà el respectiu cànon d'ús i aprofitament en la llicència corresponent, per una quantia equivalent al 2 % dels costos estimats de les obres d'edificació i de les obres necessàries per a la implantació de la instal·lació, i el pressupost d'execució material del total de la instal·lació ascendirà 1.430.906,40 € (un milió quatre-cents trenta mil nou-cents sis euros amb quaranta cèntims d'euro). El cànon es generarà d'una sola vegada en ocasió de l'atorgament de la llicència urbanística i l'ajuntament podrà acordar, a sol·licitud de la part interessada, el fraccionament o l'ajornament del pagament, sempre dins del termini de vigència concedit. L'atorgament d'una pròrroga del termini no comportarà un cànon urbanístic nou.  
  
L'ajuntament podrà acordar la reducció de fins a un 50 % quan la instal·lació siga susceptible de crear ocupació de manera significativa en relació amb l'ocupació local. L'impagament donarà lloc a la caducitat de la llicència urbanística. La percepció del cànon correspon als municipis i les quantitats ingressades per este concepte s'integraran en el patrimoni municipal del sòl.  
23. Segons el que establix l'article 26 del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, els permisos d'accés i de connexió d'instal·lacions construïdes i en servici caducaran quan, per causes imputables a la titular de la instal·lació diferents del tancament temporal, finalitze l'abocament d'energia a la xarxa per un període superior a tres anys.  
  
  
Quart. Aprovació del pla de desmantellament de la instal·lació autoritzada i de restauració del terreny i l'entorn afectat  
Aprovar el pla de desmantellament i de restauració del terreny i entorn afectat referit a la instal·lació descrita en l'apartat segon, el pressupost del qual ascendix a 118.615,13 € (cent díhuit mil sis-cents quinze euros amb tretze cèntims d'euro) i amb l'abast següent, en atenció a l'informe favorable emés pel Servei d'Infraestructura Verda i Paisatge, de data 9 de febrer de 2024:  
Des del punt de vista de l'estudi de desmantellament, la planta fotovoltaica es compon dels elements següents:  
- Estructures metàl·liques fixades mitjançant clavament per a col·locar els mòduls solars.  
- Mòduls fotovoltaics.  
- Instal·lació elèctrica subterrània en canalització mitjançant tubs.  
- Equips electrònics per a la conversió de corrent continu a altern.  
  
- Equips elèctrics de mesurament i protecció.  
- Casetes prefabricades per a albergar els equips de conversió i transformació.  
- Tancat perimetral.  
- Sistema de seguretat.  
Cal destacar que tant la línia subterrània 20 kV DC, el nou suport de connexió a instal·lar com el centre de seccionament se cediran a la companyia distribuïdora; per tant, una vegada conclosa la vida útil de la planta solar, estes infraestructures no es desmantellaran, ja que seran propietat de la companyia distribuïdora.  
Per a executar el desmantellament de la instal·lació connectada a xarxa, s'ha de procedir a executar les següents obres:  
1) Desmantellament de la instal·lació elèctrica BT.  
2) Desmantellament dels mòduls fotovoltaics.  
3) Desmantellament de l'estructura suport dels mòduls.  
4) Desmantellament d'LSATS, bàculs i casetes.  
5) Desmantellament del tancat perimetral.  
6) Restitució dels nous vials interns i les seues cunetes.  
7) Restauració de les rases.  
8) Restauració vegetal i paisatgística.  
Durant el desmantellament de la instal·lació, s'evitaran maniobres especialment agressives per a la zona, i s'aplicaran tècniques per a reduir l'impacte sobre l'entorn, com la limitació de les velocitats dels vehicles i maquinària per a evitar l'emissió de sorolls i pols.  
  
Els materials retirats es classificaran i es traslladaran, siga a un abocador autoritzat o a un altre emplaçament per a reciclatge, reutilització i venda posteriors. En funció de la destinació, es manipularan en les condicions requerides perquè l'extracció, l'apilament i el transport permeta l'estat de conservació pertinent. En cas de no reutilització dels mòduls fotovoltaics, es podran utilitzar mitjans mecànics per al desballestament i la compactació, a fi de minimitzar-ne el volum.  
L'objectiu principal del pla és la restauració dels terrenys a les condicions anteriors a la construcció del parc, de manera que es minimitze l'afecció al medi ambient.  
La remoció i la restitució dels terrenys comprendran les actuacions següents:  
- Retirada de les estructures fixes (tancat, estructura de suport dels mòduls, cablejats, caixes de registre, perfils…) i evitar l'abandó de qualsevol element en el medi.  
- Reutilització o reciclatge dels components retirats i transferir-los a gestors autoritzats perquè estos procuren valorar-los en la mesura que siga possible.  
- Restauració o recuperació ambiental de les superfícies afectades després del desmantellament de les instal·lacions.  
Els passos que cal seguir per a l'adequació dels terrenys que han albergat la planta solar seran els següents:  
- S'haurà de descompactar prèviament a l'aportació de les terres vegetals, cosa que es durà a terme amb mitjans mecànics. Es milloraran les característiques físiques del sòl, descompactant-lo, a fi d'evitar la formació de reguerons o regalls.  
- S'avaluarà el volum de terres necessàries per a cobrir íntegrament les superfícies alterades per les labors de desmantellament, així com per a restaurar les àrees que albergaven infraestructures diferents.  
  
- Es condicionaran els terrenys afectats per a aconseguir així pendents suaus i no discordants amb la topografia regnant en l'àrea. Estes superfícies es localitzaran al voltant de les infraestructures que cal restaurar.  
- S'hi identificaran les superfícies o les àrees d'extracció de terres vegetals, que hauran de comptar amb els permisos mediambientals corresponents. Les característiques agrològiques hauran de ser similars als sòls afectats (mateixa textura, color, permeabilitat...).  
- Es realitzarà també una aportació d'adob i una remenada posterior amb mitjans mecànics.  
Es compliran les condicions que arreplega l'informe de l'òrgan competent en medi ambient, en concret, l'informe de referència FV\_57/2022, de data 6 de febrer de 2023, de la Direcció General de Medi Natural i Avaluació Ambiental, que establix que no haurà de quedar cap element artificial en l'enclavament i que s'haurà de restaurar el sòl afectat de manera que es garantisquen els seus usos anteriors al canvi d'ús del sòl.  
La persona titular constituirà la garantia econòmica que es detalla en l'autorització de construcció prèviament a la sol·licitud d'autorització d'explotació provisional, segons el que indica el Decret llei 14/2020.  
  
  
Quint. Publicacions, notificacions i comunicacions que es faran d'esta resolució  
Ordenar, de conformitat amb el que disposa l'article 31 del Decret llei 14/2020:  
- La publicació d'esta resolució en el Diari Oficial de la Generalitat Valenciana i en el Butlletí Oficial de la Província d'Alacant, i es fa constar que la publicació s'efectuarà igualment als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació d'esta resolució a les persones titulars desconegudes o amb domicili ignorat o a les que s'ha intentat notificar, però no s'ha pogut aconseguir.  
  
- La publicació en el lloc d'internet de la Conselleria d'Innovació, Indústria, Comerç i Turisme, en l'apartat d'«Energia» (https://cindi.gva.es/va/web/energia/- en valencià, i https://cindi.gva.es/es/web/energia/- en castellà).  
- La notificació/comunicació de la present resolució a la persona titular i a totes les administracions públiques o organismes i empreses de servicis públics o servicis d'interés general que han intervingut, o han hagut d'intervindre, en el procediment d'autorització; les que han emés, o hagueren d'emetre, un condicionat tècnic al projecte d'execució, a les persones titulars de béns i drets afectats i a la resta de parts interessades en l'expedient.  
Les autoritzacions concedides es traslladaran a l'Institut Cartogràfic Valencià per a la incorporació de les dades territorials, urbanístiques, mediambientals i energètiques més representatives de la instal·lació a la cartografia pública de la Comunitat Valenciana.  
D'acord amb el paràgraf segon de l'article 53.6 de la Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, esta autorització s'atorga, sense perjuí de les concessions, les autoritzacions, les llicències i els permisos, tant públics com privats, que haja d'obtindre el sol·licitant per a executar i posar en marxa la instal·lació a què es referix la resolució actual, d'acord amb altres disposicions que resulten aplicables i, especialment, les relatives a l'ordenació del territori i al medi ambient. En tot cas, esta autorització s'emet sense perjuí de tercers i no afecta els drets particulars.  
  
Serà causa de revocació d'esta resolució, amb tràmit previ del procediment oportú, l'incompliment o la inobservança de les condicions expressades en esta, la variació substancial de les característiques descrites en la documentació presentada o l'incompliment o el no manteniment dels pressupostos o els requisits essencials o indispensables, legals o reglamentaris, que s'han tingut en compte per a l'atorgament, així com qualsevol altra causa que ho justifique degudament i motivadament. En particular, la caducitat dels permisos d'accés i connexió suposarà la ineficàcia de les autoritzacions que s'atorguen en esta resolució.  
  
Contra esta resolució, que no posa fi a la via administrativa, és possible interposar un recurs d'alçada davant de la Direcció General d'Energia i Mines en el termini d'un mes, comptat a partir de l'endemà del dia en què tinga lloc la notificació d'esta, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Alacant, 29 de maig de 2024.- La cap del Servei Territorial d'Indústria, Energia i Mines d'Alacant: Rosa María Aragonés Pomares.  
  
  
ANNEX I  
Tancat  
  
FV VALVERDE BAJO: Vèrtexs que delimiten el tancat (COORDENADES ETRS89, PROJECCIÓ UTM FUS 30)  
P1 X=091143.2957 Y=1687781.1005  
P2 X=199691.1649 Y=8284546.3745  
P3 X=956481.6211 Y=3717667.3886  
P4 X=157614.9707 Y=5808360.0612  
P5 X=643176.9494 Y=7806125.5116  
P6 X=245174.3542 Y=4619584.1914  
P7 X=472090.2102 Y=7305473.4423  
P8 X=231213.2328 Y=1980354.5136  
P9 X=092479.5774 Y=5748617.7097  
P10 X=784017.7249 Y=4081203.3807  
P11 X=696826.5880 Y=4290816.6590  
P12 X=047696.7609 Y=9558442.7995  
P13 X=537460.3905 Y=4159686.9624  
P14 X=326650.0261 Y=0891343.3127  
P15 X=246870.9705 Y=3931326.5292  
P16 X=040521.3739 Y=9140583.6796  
P17 X=784707.6019 Y=7337088.7806  
P18 X=464639.4414 Y=5331811.9330  
P19 X=178771.0684 Y=7794986.5495  
P20 X=467193.5068 Y=8495619.7308  
P21 X=914423.1481 Y=4078601.7673  
P22 X=882385.4947 Y=7416549.5737  
P23 X=108941.2324 Y=4311442.1145  
P24 X=248046.7793 Y=6562550.0693  
P25 X=219525.7421 Y=5187527.9622  
P26 X=753226.9184 Y=7071891.3602  
P27 X=825305.4299 Y=8713488.6508  
P28 X=117630.7555 Y=2522389.3315  
P29 X=044826.1963 Y=9267990.5357  
P30 X=610141.0398 Y=4295797.6210